text:
Uma uphupha ubona isihlahla kungasho izinto eziningi ezahlukene. Uma isihlahla sisikhulu namagatsha amaningi kusho ukuthi uyoba nempilo echumile nekhaya elikhulu. Uma isihlahla siluhlaza noma ubona izihlahla eziningi kusho ukuthi uyochuma futhi ubenenhlanhla. Uma ukhwela isihlahla kusho ukuthi uyothola umsebenzi omusha futhi ongcono. Uma uwa esihlahleni kodwa uzobhekana nenkinga emsebenzini. Uma isihlahla sigawuliwe uzobhekana nokulahlekelwa okukhulu […]
Archive | February, 2016
Amaphupho ngamakhaya
Uma uphupha ukuthi usekhaya lakho kusho izinto ezingafani kuya ngokuthi ungubani. Uma usemusha kusho ukuthi impilo yakho izoba mnandi. Uma unophathina kusho ukuthi bazothembeka futhi nizojabula ndawonye. Uzoba nezingane ezinamandla ezinempilo noma kunjani. Uma indlu ibukeka ithuthukile uzoba nezimali kodwa uma inganakekeliwe uzohlupheka ngokwezimali ikakhulukazi uma abantu bakhona bengakuphathi kahle. Uma uzakhela umuzi kusho ukuthi […]
Amaphupho ngeminwe nezandla
Uma uphupha ukuthi izandla zakho zingcolile kusho ukuthi ubhekene nokulingeka ukwenza into embi. Uma zingagcolile nje kuphela kodwa zinamfuka futhi kusho ukuthi uzohlupheka ngokwezimali ubempofu ngenxa yalento olingekayo ukuyenza. Uma isandla sakho noma iminwe yakho ilimele uzolahlekelwa umsebenzi maduzane futhi uma umuntu enqume umunwe wakho noma isandla sakho kusho ukuthi maduzane uzolahlekelwa yinto oyisebenzele kanzima. […]
Amaphupho ngenja
Uma uphupha ubona inja kuwuphawu oluhle uma iziphethe kahle futhi ikulalela ikakhulukazi uma kuwumdlwane. Uma inja ingaziphethe kahle ilwa noma iphula izinto kusho ukuthi uzoba nenkinga empilweni yakho kungekudala ikakhulukazi ivela kubantu abangathembekile. Uma inja ikuluma kukhona okuzingelayo okungenzeka ukuthi ukukukhunkula ngisho nangomoya omubi. Uma ikhonkotha noma iklewula kusho izikhathi zezinkinga emndenini wakho. Uma uphupha […]
Amaphupho ngezinwele
Uma uphupha ukuthi ubuka izinwele zakho uzothola uthando maduzane kodwa lowo muntu kungenzeka ukuthi uthanda omunye umuntu. Uma uphupha ukuthi ukama izinwele zakho kusho ukuthi uzolahlekelwa yinto ebalulekile kanti ukushintsha umbala wezinwele zakho kusho ukuthi kunenkathazo ezayo. Uma izinwele zakho sezikhule kakhulu zizinde kusho ukuthi usungumqambimanga futhi uma sezibomvu kufanele uqaphele izitha empilweni yakho. Uma […]


c: text/html

text:
Isiphathamandla esibona ngokudingisisa kulinhlanganiso, uMnu. Stephen Ndoma utshele iStudio 7 ukuthi eMatabeleland North abantu abathi baswela ukudla bangaba yisilinganiso sokumatshumi athoba munwemunye lanye ekhulwini- 91%, eMatabeleland South bayisilinganiso sokungamatshumi athoba minwe mbii lane ekhulwini-84%, e Midlands bayisilinganiso sokungamatshumi athobaminwe mbili lantathu ekhulwini- 83%.
Uthe isigaba se Mashonaland West le Manicaland silabantu abangaba yisilinganiso sokungamatshumi amahlanu lanhlanu ekhulwini- 55% lamatshumi amahlanu lantathu ekhulwini-53% ngokulandelana kwazo abakusimo esifanayo, kukanti eHarare balutshwana abathi baswela ukudla nxa beqathaniswa lezinye izigaba ngoba beyisilinganiso sokungamatshumi amathathu lasithupha ekhulwini-36% kuphela.
UMnu. Ndoma ugcizelele ukuthi inengi labantu elizweni alifinyeleli amanzi ahlanzekileyo, amagetsi, ezimpilakahle, kanye lemali emabhanga.
UMnu. Effie Dlela-Ncube, ingcwethi ecubungula ezombusazwe, njalo engumgcinisihlalo wenhlanganiso yeNational Association of Non-Governmental Organizations utshele uSithandekile Mhlanga weStudio 7 ukuthi umbiko we Mass Public Opinion Institute uveza iqiniso ngokwenzakala elizweni.

robotstxt: allowed

filter: keep


text:
Izulu leli, elidilizele abantu izindlu, izakhiwo lempahla ngoMvulo, libikwa litshayile njalo ngoLwesibili kwezinye indawo ze Moore.
Inani labafileyo libikwa selifike kwabangamatshumi amabili lane-24, abagoqela abantwana abathoba munwe munye, kwalimala abedlula amakhulu amabili- 237. Usibalukhulu weOklahoma uGov. Mary Fallin utshele umhlangano lentathelizindaba ukuba abahlengi lokhe beqhubeka bedinga izidumbu labasinde kule ingozi phakathi kwenqwabanqwaba yezindlu ezidilikileyo lezakhiwo ngakhoke leli nani lilakho ukuqonga.
Imifanekiso ephuma kumabonakude iveza ukuba kulezikolo ezimbili ezitshaywe zadilika zaba lubhuqu abantwana bekhona phakathi befunda ngoba lingozi ihlasele abantwana besese sikolo ngoMvulo emini.
Umongameli Obama uthi uhulumende weMelika uncedisa kakhulu abathintwe yile ingozi, njalo banengi asebeqalisile ukuhlenga abantu e Oklahoma.
UMnu. Dumaphi Mema, isizalwane seZimbabwe esihlala e Dallas e Texas, duzane lomngcele we Oklahoma utshele iStudio 7 ukuthi baxwayiswe ukuthi behlale beqaphele ukwenzela ukuthi bezivikele kule ingozi.


text:
FASHION
Indlela Yokuzibandakanya Ngaphakathi Isitayela Ku-Eva Wonyaka Omusha
Ngemuva kuka-Eva we-Xmas othakazelisayo, futhi ngonyaka we-2016 usuphelile, sekuyisikhathi sokukhala amabellane OkushaUnyaka. Ubusuku obukhulu buyasondela ngokushesha!Kungakhathaliseki ukuthi uhlelo lwethu luphi, sonke sizogqoke izingubo ezithandekayo Usuku lwangaphambi koNyaka Omusha futhi ujabule nabantu abalulekile abakuzungezile.Uke wanquma ukuthi yini ongayigqoka okwamanje? Okubalulekile, senze lokhu okuthunyelwe mayelana nezembatho eziphathekayo okufanele uzigqoke ku-NYE. Ngakho-ke, kunganjani nje uthathe isikhathi sakho bese uhlola lokho okuyikho. Manje, gwema ukubukeka kwakho bese uzithola uphefumulelwe.


text:
Sridevi Indzaba, Biography, Iphrofayela, Umkhaya, Super-hit Ama-movie, Demise Sridevi’s evolution over the years. Shot by Gautamji futhi. kwalotshwa Lokhu indzaba edlule, emuva Sept 1994 kodwa futhi kusenjalo nanamuhla. Essay on Sridevi “Ngijabula kakhulu lapho wonke umuntu ongibiza ngokuthi, inkanyezi inombolo eyodwa.” ('85) “Angicabangi mina abaye bafinyelela esiqongweni.”…
Archives for February 2018
Popular Amakolishi Ngaphansi DU (University of Delhi)
Delhi ingenye imizi emine amakhulu yeNdiya. Njengoba inani nanini nyuka izinkampani IT, izimboni, izimboni kanye namabhange, Delhi sekukhona njengenye Izikhumulo ezinkulu zokufundisa kanye umsebenzi. University of Delhi iyathandwa wonke India ngezindinganiso zalo zokufundisa. Nge izivivinyo ibhodi ekhoneni, students from…


text:
Amaqembu omdlalo wenguqu aqede ekuzinga laphezulu engalaneni yemiklomelo kusigaba se Southern Region Soccer League adibana kumncintiswano we Joshua Mqabuko Nkomo Trukumb Top 8 ozaqhutshelwa edolobheni lako Bulawayo kusasa ngoMgqibelo.
Imidlalo yesigaba se quarter – final eyenkezo ye Joshua Mqabuko Nkomo Trukumb Top 8 izadlalelwa enkundleni ezimbili ezibalisa eye White City leye Luveve.
Enkundleni ye White City kuzadlalwa imidlalo eyesibaya sika Group A lapho iqembu le Indlovu Iyanyathela elizadlala khona leqembu le Technosphere ngehola letshumi lambili kuthi emini ngehola lesithathu iqembu le ZPC Hwange lizadlala lele Talen Vision.
Enkundleni ye Luveve kuzadlalwa imidlalo yesibaya sika Group B lapho iqembu le Black Boots elizadlala khona lele Amagagasi ngehola letshumi lambili kuthi emini ngehola lesithathu iqembu le ZRP Bulawayo lizadlala leqembu le Bantu Rovers.
Amaqembu azehluleka ukudlulela phambili ngemva kwemidlalo ye quarter – final azathola amadola angamakhulu amathathu kuthi azaphelelwa ngumphako kusigaba se semi – final azaphiwa amadola angamakhulu ayisikhombisa.
Iqembu elizaphakamisa inkezo ekupheleni komncintiswano lizathola inkulungwane ezimbili lamakhulu amane zamadola aseMelika.
Iqembu elizanqotshwa ku final lizaphiwa inkulungwane eyodwa lamadola angamakhulu amahlanu.
Kolunye udaba olumayelana lomdlalo wenguqu, kulabaqeqetshi abalitshumi lanhlanu abaphutshe izifundo zohlobo lwe Caf B ebeziqhutshelwa edolobheni lako Bulawayo ensukwini ezedluleyo.
Ekhuluma ekufikeni emaphethelweni kwalezi zifundo, omunye wabaqeqetshi abakade bephatheke kuzo uZibonele Ncube oweqembu le Amagagasi uthe ufunde okunengi okuzamphathisa emsebenzini wakhe.
Kunengi esikufundileyo ikakhulu okugoqela imithetho yebhora, ukudla, lendlela okumele sifundise ngayo abadlali bethu.
Ngibona angathi umsebenzi wami usuzaba lula ngoba sengikwazi ukuthi abafana bami ngibaphathe njani ngibalungiselele ukuze ngithi ngisiya ku training sengikwazi okumele kwenzakale.
UNelson Matongorere, uGibson Homela kanye lo Taurai Mangwiro yibo abakade befundisa lababaqeqetshi abagoqela abanye abasebenza kumaqembu adlala ku PSL abafana lo Taku Shariwa oweqembu le Mutare City Rovers kanye lo Try Ncube oweqembu le Bulawayo City.
Sikhangele umdlalo wokugijima: NgeSonto ekuseni kuzaqhutshwa umjaho we Liqour Hub 10km Fun Run wona okhangelelwe ukungenwa ngabadlali abalodumo elizweni le Zimbabwe. Laba ngabagoqela uKelvin Pangiso kanye lo Rutendo Nyahora okuyibo abanqobe nyakenye okungumnyaka okusungulwe ngawo lumncintiswano.
Lumncintiswano uzaqala ngaphandle kwesitolo se Liquor Hub esisesitaladeni uFife Street abadlali bagijime baze bayefika endaweni ye Hindu Community Centre eseKhumalo besebephindela njalo khona esitolo se Liquor Hub lapho umncintiswano ozaphelela khona.


text:
Ithi ibiholwa imimoya etholwe izula esontweni inqunu
2016-09-24 17:29
Abuja - Abedolobha eliseBenin kwisifunda sase-Edo bathole indoda izula zula ngesudi yesele ngaphakathi esomagcekeni esonto, kubika abezindaba iPunch.
Le ndoda esikhulile ethe idabuka kwisiFunda saseDelta ibonakale ekuseni ngovivi, ibonwa ngamalungu ebandla.
OLUNYE UDABA: Isimanga sendoda ethwabaza inqunu eKapa
Amanye amalungu ebandla asola ukuthi le ndoda ingumthakathi njengoba ibincanyana ngomzimba futhi ibiphukile edolweni.
Le ndoda ithi imimoya eyihiolele esontweni.
Okhulumela amaphoyisa uTheodore Okafor akatholakalanga ephawula ngodaba.
- “Like” ikhasi lethu kuFacebook ukuze uthole izindaba ngolimi lwakho - Landela IzindabaNews24 kuTwitter
- News 24


text:
BUKA: Kusuke umsindo ilungu lePhalamende lithi awaqondiswe izigwegwe ngokushaywa amakhosikazi
2018-03-13 17:59
Kampala – Ilungu lePhalamende e-Uganda kubikwa ukuthi lizifake obishini ngemuva kokuba lithe amadoda kumele ashaye amakhosikazi awo njengendlela yokuwaqondisa izigwegwe.
Ilungu lePhalamende, u-Onesimus Twinamasiko, uvele kwi-NTV Uganda ethi: "Njengendoda, kumele umqondise izigwegwe umkakho. Kumele umthinte kancane, umshaye, umbuyise endleleni".
UTwinamasiko ukusho lokhu kulandela amazwi kaMengameli Yoweri Museveni, othe amadoda ashaya abesifazane angamagwala, kumele abhekane nengalo yomthetho.
Owesifazane ongaphezu koyedwa kwabahlanu abaneminyaka ephakathi kuka-15 no-49 ubudala bayahlukunyezwa emakhaya ngokushaywa noma ngokocansi e-Uganda, ngokombiko kahulumeni oshicilelwe ngo-2017, kubika iNew Zimbabwe.com.
OLUNYE UDABA: Kushone 38 wabantu ibhasi liphoseka eweni
Abantu ezinkundleni zokuxhumana bezwakalise ukudinwa ngamazwi kaTwinamasiko, njengoba abanye bethi kumele axolise kulabo abayizisulu zokuhlukunyezwa emakhaya.
Kodwa ngokusho kombiko we-BBC, uTwinamasiko uwavikelile amazwi akhe, wathi umkakhe useke wamshaya naye ngempama.
Uthe nokho akasho ukuthi kumele owesifazane ashaywe alinyazwe noma abulawe, kodwa kumele athole impama nje kuphela.
- News24


text:
Kutholwe imibungu ifakwe emabhodleleni emzini obulungiswa
2018-03-12 16:00
Tokyo - Abantu abeqhuba umsebenzi wokubulala umuhlwa nezinye izinambuzane emzini obulungiswa eJapan bathole imibungu egcinwe emabhodleleni, eminye ibisalenga izinkaba.
Amabodlela amathathu noma amane atholwe ngaphansi kwendlu ebesekuphele iminyaka emithathu ingahlali muntu, lapho okwake kwahlala khona udokotela, okuyindlu ebilungiswa, kuqhuba abezindaba.
OLUNYE UDABA:Kutholakale umbungu ePMB
Imubungu ibigcinwe emanzini ane-formalin, kubika iKyodo.
Kubikwe ukuthi amaphoyisa ayaphenya.
Amaphoyisa anqabile ukuqinisekisa umbiko.
- Reuters


text:
Kushone 6 ezibhelwini e-Egypt
2012-12-06 10:00
Cairo – Kushone ababhikishi abayisithupha ngoLwesine odlameni olubenamandla kakhulu selokhu uMohamed Morsi abanguMengameli wokuqala wama-Islamist e-Egypt ngoJuni.
Abayithupha babulawe ngokudutshulwa kwathi cishe abangu-350 balimama ngesikhathi kutholana phezulu abalandeli nezitha zikaMorsi eCairo, kubike abezindaba i-MENA.
Baqale ngokujikijelana ngamabhomu nangamatshe ngoLwesithathu kubangwa ukwelulwa kwesikhathi sokubusa sikamengameli kanye noMthethosisekelo.
UMorsi wacasula izimbangi zakhe nabaningi ngesikhathi ethatha isikhundla esiphezulu ngemuva kwesinqumo sangoNovemba 22.
Ababhikishi abebelimele babonakale bekhishwa ngesikhathi kuqhuma izibhamu, izimbangi zicekele phansi izimoto ngasekhaya likamengameli, nokuyilapho abaphikisana noMorsi bebefake khona amatende ngaphambi kokuba abalandeli bakhe babakhiphe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
I-Chippa United isimanqikanqika ngokuthatha uMasuku
2016-08-17 11:31
Durban - Izindaba ezivela kwi-Chippa United wukuthi ngeke basaqhubeka
nokuthatha umdlali we-Orlando Pirates wasesiswini uMenzi Masuku.
Lokhu kulandela isimemezelo esenziwa umphathi waleli qembu
uSiviwe Mpengesi ngenyanga edlule ngezinhloso zabo zokuthenga lo mdlali.
Amabhakabhaka akuqinisekisa lokhu kwiwebhusayithi yawo
ukuthi uMasuku ungomunye wabadlali abasendleleni ephumayo.
Funda nalolu daba:Ngizimisele ngokusebenza ngokuzikhandla - Masuku
Yize lamaqembu avumelene, kubonakala sengathi uMasuku uyena
oshaya ushindindi kulokhu.
Ngokwemibiko yaseSiya Crew, uMasuku wayezojoyina iChippa
bese kuthi uNkosinathi Mthiyane athathe indawo yakhe e-Orlando.
UMthiyane usehambile, kodwa sengathi ngeke kusaba
ngokwamagama enkehli kuMasuku.
- News24


text:
I-Sadtu eKZN igxeke ukubulawa kukathisha
2012-12-10 14:02
Durban - Ukubulawa kukathisha ngezinsolo zokufeyilisa ingane abeyifundisa kuyathusa futhi kuwubulwane, kusho iSA Democratic Teachers' Union (Sadtu) KwaZulu-Natal ngoMsombuluko.
"Sishaqeke kakhulu ngalesi senzo. Lokhu kutshengisa ukuthi othisha bethu 'bayinyama' kangakanani ngenxa yokungaqini kwezokuphepha," kusho iSadtu esitatimendeni.
Okhulumela amaphoyisa uLieutenant Colonel Vincent Mdunge ukuqinisekisile ukuthi uMaureen Lucky Khuzwayo, 52, ubulawelwe esikoleni kwaMaphumulo ngoLwesihlanu.
ISadtu ithi uKhuzwayo udutshulwe ekhanda ngoba efeyilise umfundi.
"Ushayasibhamu, okukholakala ukuthi uhlobene nomfundi obozile, ulinde kwaze kwaphuma bonke abazali wase egasela ehhovisi likaKhuzwayo wamdubula esiswini kabili embuza ukuthi umfeyiliseleni lo mfundi," kusho iSadtu.
"Abazibonele bathi lo shayasibhamu ube esehamba waphinde wabuya wadubula uKhuzwayo ekhanda."
- Landela
IzindabaNews24 kuTwitter
- SAPA


text:
Kugxekwa iphoyisa ngolwaseMarikana
2012-10-30 12:53
Johannesburg - Uchwepheshe ekuhloleni indawo yesigameko oyiphoyisa wahluleka ukuchibiyela kahle umqulu ngokudutshulwa kwabavukuzi ebabebhikisha, kusho ikhomishana yophenyo ngodaba lwaseMarikana ngoLwesibili.
Izindaba zeSABC zibike ukuthi lokhu kube ngumbono kaDumisa Ntsebeza, nomele imindeni yezisulu ezabulawa ngesikhathi zidutshulwa amaphoyisa ngasemayini iLonmin, eNorth West.
Usole iphoyisa uLieutenant Colonel Cornelius Johannes Botha ngokungalandeli imigudu efanele ngesikhathi ebika ngalolu daba.
UBotha uphendule ngokuthi akakwazanga ukulandela le migudu ngenxa yokuphuthuma kwesimo.
NgoMsombuluko, uNtsebeza uqale ukupheka uBotha ngemibuzo ngosuku lwesibhicongo sika-Agasti 16.
Le khomishana, eholwa nguJaji Ian Farlam, iqale ukulalela izimvo zomphakathi ngalolu daba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kumbiwe ithuna lengane befuna ukuthaka umuthi ngezicubu
2016-05-23 10:07
Durban - Udinwe
uyaveva umphakathi waseSijodi KwaNgcolosi, entshonalanga yeTheku, ngowesilisa
ombe ithuna lengane yakwaVilakazi, eshone inezinyanga eziyisithupha izelwe , nebisinesonto
ifihliwe, kubika iphephandaba iLANGA.
Kubikwa
ukuthi le ngane yashona ngendlela engaqondakali. Kuthiwa umsolwa uthi ukwenze
lokhu ngoba ethunywe yisangoma – naso esiboshiwe – ukuthi athole isidumbu
sengane ukuze sizokwenza umuthi onzima, sona nenye nesinye.
Funda nalolu daba: Owesilisa ugwetshwe engu-18 ngokubulala nokweba
Kuthiwa umndeni
wakwaVilakazi uvuke ekuseni ngoLwesihlanu ithuba limbiwe, nokuthe uma ubheka
emgodini isidumbu sengane besingekho.
Kuthiwa
ubesethungathwa umsolwa ngoba kukhona abathe ubonakele ngasethuneni lengane
phakathi kwamabili, kuthe uma esebanjiwe waphekwa ngemibuzo wagcina ezivumele.
Okhulumela
amaphoyisa aKwaZulu-Natala uLieutenant Nqobile Gwala, uthi amaphoyisa abophe
abasolwa ababili ngesehlakalo kanti bazovela maduzane enkantolo.
– "Like"
ikhasi lethu ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24).
- News 24


text:
Isifundiswa saseZimbabwe Sikhulume Ngezindlela Zokuthuthukisa Izilimi ZaseAfrika Engqungqutheleni YezokuFunda NokuFundisa
Click here for English version
Isifundiswa esiqavile kwezolimi uSolwazi Herbert Chimhundu wethule inkulumo yosuku ngaphansi kwesihloko esithi: Izilimi ZaseAfrika, Ezobuchwepheshe, Nezikhungo Zemfundo: Imibono yoKwakha izichazamazwi, Ezokwakhiwa kwamatemu NezamaGugu, osukwini lwesithathu lweNgqungquthela YezokuFunda NokuFundisa e-UKZN.
UChimhundu ukhulume ngezindlela ezingasetshenziswa zokuthuthukisa futhi zikhuphule izinga lezilimi zase-Afrika ngokusebenzisa ezobuchwepheshe, ikakhulukazi ubuchwepheshe bezilimi zabantu ukuze nezilimi zase-Afrika zibambe iqhaza kwezokuxhumana ngaleyondlela zikwazi ukubamba neqhaza emnothweni wolwazi.
Uphakamise ukuthi osozilimi basebenzisane nabanye abakulomkhakha. ‘Makwakhiwe amaqembu nabantu bakweminye imikhakha ukuze kukhuphuke izinga lomsebenzi okhiqizwayo,’ kusho Chimhundu.
UChimhundu uhloniphe obenguSihlalo womhlangano onguMqondisi WeHhovisi LokuHlelwa NokuThuthukiswa KoLimi uDkt Langa Khumalo, athe ungomunye wezifundiswa ezihamba phambili esazikhiqiza eNyuvesi YaseZimbabwe eMnyangweni WeziLimi neMibhalo’
UKhumalo uthe ulimi lubaluleke kakhulu empilweni yabantu. Luthwala futhi lukhangise ngobuntu babantu. Luqopha okuyimpumelelo kwethu luphinde lugqugquzele ukuqamba okusha nentuthuko.’
Usuku lwesithathu lwengqungquthela lube nezinkulumo ezethulwe uM A Samuel noM Swart ethi “Early Professional Learning Narratives of Two Novice Teachers as Funza Lushaka Bursary Holders”, kanye nethi “Investigating Perceptions of Food Insecurity Complexities in South African Higher Learning Institutions: UKZN”, eyethulwe ngu-L Sosibo no A Mwanza.
nguRaylene Captain-Hasthibeer


text:
Izizinda ze-Edu zibhekwa njengezinamandla kakhulu kuwebhu. Ama-backlink avela kule masayithi anenqwaba yegunya futhi ayigugu emithonjeni yewebhu exhunywe.
Ama-backlink e-Edu yizixhumanisi ezivela emithonjeni ephezulu yezemfundo yezemfundo - site de imagem gratis. I-Google idonsela izixhumanisi ezinjengokuthembela nokugunyaza kakhulu futhi inikeza isikweletu kwisizinda esixhunyiwe. Ngamanye amazwi, izinhlamvu eziningana ze-backlink edu zingaletha inani elihle kwisayithi lakho kunezinkulungwane zezixhumanisi eziphansi noma eziphakathi. Bangakwazi kakhulu ukukhulisa izikhundla zakho futhi bakusize ukuba ufike ku-TOP ekhasini lemiphumela yokusesha.
Njenge-rule edu domains ayitholakali kalula futhi kuphela labo abanesiqiniseko sokusungula imfundo bangakha imithombo yabo yewebhu kumazinda e-edu. Ngaphezu kwalokho, inani elikhulu lezizinda ze-edu liye lahlala isikhathi esithile. Imithombo yeWeb ekhona kuwebhu isikhathi eside inenqwaba yezixhumanisi ezingenayo kanye nekhasi eliphakeme le-PageRank. Yingakho kunengqondo ukudala uhlu lwe-backlinks. Ngokuqondene nami, i-Google yenza isikhangiso kwizizinda ze-edu. Noma kunjalo, udinga ukusebenza kanzima ngaphansi kokuqukethwe kwakho, ukuhlelwa kwewebhusayithi kanye nedumela lomkhiqizo ukuthola ama-backlink edu. Yingakho okuqukethwe kwezemfundo esekelwe ekucwaningweni kwemikhiqizo futhi ukholelwa ukuthi ukugxila ekutholeni amanye ama-backlink ehloniphekile wezinjongo zenjongo yokusesha injini kungakusiza ukuthi uqonde kangcono.
Indlela yokuthola uhlu lwe-backlinks edu
Abanye abaphathi bewebhu bakholelwa ukuthi akunakwenzeka ukuthola ama-backlink e-free mahhala. Izithiyo eziningi azivumeli ama-webmasters akha izixhumanisi ezingenayo kwi-backlink edu. Kunzima ukuza nokuqukethwe, kuyabuhlungu ukulandela zonke izidingo, nezinye izizathu ezingenangqondo ezigcina abanikazi bewebhusayithi besuka emakhakheni wokwakha ama-edu.
Nokho, empeleni, konke kulula kakhulu. Uma wazi ukuthi wenzani, ukuthola ama-backlink e-edu ngeke kube nzima. Noma kunjalo, okokuqala udinga ukuza namaqhinga wokwakha okusebenzayo bese ulandela. Ake sixoxe ngezinye zazo.
Ngenye yezindlela ezilula zokuthola izixhumanisi kunoma yiziphi izizinda, kufaka phakathi izidingo zemfundo. Amawebhusayithi e-Edu aphezulu kumakhasi ezinsiza. Ingaba inzuzo kubanini bewebhu abayazi ukuthi benzani. Ngokuqinisekile udinga ukuba ku-niches ethize ukusebenzisa le nqubo yokwakha isixhumanisi. Ngokwesibonelo, uma ibhizinisi lakho lifakwa embonini yempilo, ungayisebenzisa ngokunenzuzo. Nikeza usesho lwe-Google, usebenzisa imibuzo elandelayo: "isayithi:. edu fitness + inurl: izinsiza, "" isayithi:. izidakamizwa ze-edu slim + inurl: izixhumanisi, "njll. Ngokwenza lolu cwaningo, uzothola uhlu lwemithombo ye-web. Udinga ukuxhumana nalaba abanikazi bewebhu noma abahlonishwayo bese ubatshela ngomthombo wakho wewebhu ohambisana nenani elikhulu lolwazi ngesihloko.
Lesi sakhiwo sokuxhumanisa sihle, kodwa kufanele uqaphele ukuthi kude nabo bonke abantu bazoxhuma kukhasi lakho noma isiqephu sokuqukethwe. Kukhona ingozi ukuthi amaphesenti abalulekile abaphathi bewebhu abambezela isiphakamiso sakho. Noma kunjalo, udinga ukuthatha ngokufanele njengoba le ndlela ilula futhi ayithathi isikhathi esiningi. Yingakho zonke izixhumanisi oziphathayo zokubamba ngale ndlela ziyinqoba kuwe.


text:
Akube nokuthula ezimayini - Modise
2012-10-05 16:21
Johannesburg - UNdunankulu waseNorth West uThandi Modise usecele ukuthi kube nokuthula ezimayini, usho lokhu njengoba kuqhubeka izehlakalo zezimpi emayini i-Anglo American Platinum (Amplats), eRustenburg.
"Izingxoxo ngamaholo akumele ziphelezelwe wudlame. Kumele kube nokungelela okuphuthumayo, kuze kuzogwemeka isimo esingase sishube. Sinokwesaba, sisaba ukuthi kungase kuqubuke udlame futhi,” kusho uModise ngoLwesihlanu
"Kubi kakhulu lokhu okwenzeka eMarikana, kumele wonke umuntu azitshele ukuthi kumele kugwenywe. Angeke sikwazi ukubhekana nenye iMarikana,” kusho isitatimende sikaModise.
Ngolwesine, kudutshulwe kwabulawa umvukuzi wasemayini i-Amplats, umvukuzi lona ubeyingxenye yalabo abakade beqhinqe egqumeni eliseduze nemikhukhu yaseNkaneng, ePhotsaneng.
Balinganiselwa ku-300 abavukuzi abakhwele phezu kwegquma ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kubulawe intatheli embhikishweni
2012-12-24 07:32
Guwahati - Kudutshulwe kwabulawa intatheli yethelevishini ngemuva kokuthi amaphoyisa evulele ngenhlamvu ngesikhathi kunombhikisho omelene nokunukubezwa ngokocansi komlingisikazi wamafilimu e-India, kusho izikhulu.
Le ntatheli, 36, nebisebenzela iDoordarshan Network, ibulawe e-Imphal, kusho okhulumela amaphoyisa u-A. Singh etshela abe-AFP.
Lesi sigameko senzeke ngemuva kwemibhikisho ebixhaphake izwe lonke kulandela ukudlwengulwa kwesitshudeni yiqulu lamadoda ebhasini eNew Delhi.
- Landela
IzindabaNews24 kuTwitter
- SAPA


text:
Lokhu okuthunyelwe kunikezelwe kuwo wonke ama-ejenti afuna ukukhipha amandla okusebenza kwe-search engine kuthimba elimhlophe le-SEO ithimba. Namuhla, ochwepheshe be-Semalt bazochaza izinzuzo eziyinhloko zokukhishwa kwezimali futhi banqume ukuthi imodeli enjalo yebhizinisi ikufanele yini.
Ucabanga ukuthi ngabe ukusebenzisana ne-label white SEO umthengisi kulungile ebhizinisini lakho? Ukuphendula umbuzo olandelayo, kufanele sicacise ngeminye imininingwane kuqala. Ngakho, eduze nendawo.
Eminye yemibuzo evame kakhulu ukuthi ama-ejensi amancane naphakathi ajwayelekile lapho eqala uhambo lwabo ekuhambeni kwe-SEO yizinto ezilandelayo:
) 1. Ukuhlelwa Kwentuthuko Kusebenza Kanjani?
Into yokuqala okufanele uyiqaphele lapho ukhetha inkampani yokukhishwa kwezimali kungakhathaliseki ukuthi ithimba lihlelekile futhi liyalwe ngokwanele ukuze lenze umsebenzi kahle - site de venda de oculos de sol. Khumbula, uma wonke amalungu eqembu ayazi ukuthi umsebenzi uzokwenziwa nini nokuthi yiziphi izinto ezinikezwayo, kukhona amathuba amaningi ukuthi inkampani yakho izozuza ngale ndlela.
Gcina engqondweni, kufanele kube nesistimu ephakathi, ukulandela yonke imisebenzi ye-ejensi. Futhi, qinisekisa ukuthi ukulethwa kwezidingo kucacile futhi kunamanani angaguquki ongawaqonda.
2. Ubani Ozolawula Izinhlinzeko Ngemva kokuba Ngiyekezela Umsebenzi Ku-SEO Reseller?
Uma uphumelela ukuhamba komsebenzi wakho webhizinisi, akusho ukuthi ulahlekelwe ukulawula ngalokho okwenzekayo. Kungenxa yokuthi izinsiza zingasebenza kwenye i-agency akusho ukuthi kufanele ube nethonya elincane kulokho okwenzekayo. Njengoba izinkampani zibuka i-SEO, zifanele zithole iqembu elingu-100% elithandayo futhi elinentshisekelo empindulweni yabo.
Amathimba ane-orientation elandelayo ngeke akwenze uzizwe ungalawulwa. Esikhundleni salokho, bazokugcina ubuyekezwe ngokuqhubekayo. Ubuhlobo obuhle bokusebenza nelebula elimhlophe le-SEO agency lisho ukuthi uhlale ukhululekile ukwenza izinqumo mayelana nokunikezwa kwamakhasimende.
3. Ngabe Ngilindele Noma yikuphi Ukubika Okuvela Ku-White Label SEO Agency?
Yebo, kufanele. Ukubika kuyingxenye ebalulekile yomkhankaso wokukhishwa kwempahla. Imibiko ephakeme kakhulu kanye nezibalo ngamathuluzi anamandla akusiza ekutholeni ukulawula okungaphezulu kokuhamba komsebenzi wakho. Basiza abanikazi bezwe ukuthi baqonde ukuthi konke kuhanjiswa ngesikhathi futhi kwenziwe kahle.
Ngenxa yokuthi i-ejensi ngayinye inendlela ehlukile yokubika, kubalulekile ukuthi ukhulume namalungu eqembu futhi ubone ukuthi isimo se-label se-white SEO sihlangabezana kanjani nezidingo zakho.
Ukufaka phezulu
Nguwe kuphela umuntu onganquma ukuthi yini efanele wena nebhizinisi lakho. Noma kunjalo, kunezinzuzo eziningi zokusebenzisa i-ejenti esezifezile kakade kokubili: umnotho wesilinganiso nobuchwepheshe obuphezulu bezobuchwepheshe. Ngokusebenzisana nenkampani enjalo, kuzoba lula kuwe ukugxila ekukhuleni ibhizinisi lakho.
Njengoba sesivele sibonakaliswe ama-ejensi amaningi, ukusebenzisa i-label ye-label ye-SEO emhlophe kuyindlela elula yokukhula uma kwenziwa kahle. Kodwa-ke, kufanele ukhumbule ukuthi ukukhuthazwa ngokufanele ngenqubo yokukhetha kuyimfuneko kulolu hambo.
Sithemba, manje uqonda ukubaluleka kokubambisana ne-label ye-label ye-SEO emhlophe.


text:
Nguhulumeni owehlulekayo - DA
2012-03-14 10:10
Johannesburg - Uhulumeni owehlulekile, hhayi uMthethosisekelo, kusho uLindiwe Mazibuko, ongumholi weDemocratic Alliance ePhalamende.
UMazibuko ubekhuluma kuqhubeka inkulumompikiswano ngosuku lwamalungelo abantu, ngoLwesibili.
UMazibuko uthi imizamo yokuchibiyela uMthethosisekelo okwenziwa yi-ANC, kuyizaba zokugqiba ukwehluleka kwayo.
"Esikubona namhlanje nguMthethosisekelo ophilayo oyisithiyo kuhulumeni owehlulekayo ukuhambisa izidingo kubantu".
"Sekwejwayelekile ukuthi imiphakathi ehlwempu emazweni omhlaba, izame ukuchibiyela uMthethosisekelo," kusho uMazibuko.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
INingizimu Afrika isidlulele kowamanqamu koweCosafa
2017-12-14 19:18
Johannesburg - Iqembu lesizwe laseNingizimu Afrika labangaphansi kweminyaka engu-20 ubudala selidlulele kowamanqamu emqhudelwaneni we-COSAFA U20 Youth Championships.
Abafana bakaThabo Senong badlulele kowamanqamu ngemuva kokwehlula ngo-1-0 iGibhithe namahlanje [ngoLwesine].
ULuvuyo Mkatshana uyena oshayele iNingizimu Afrika igoli emdlalweni obuse-Arthur Davies Stadium, eZambia.
OLUNYE UDABA: IPirates ilahlwe yicala ngokungaziphathi kahle kwabalandeli
“Sithi halala kubadlali ngokudlala kahle kwabo namhlanje. Siyaziqhenya ngeqembu lonke ngeselikwenzile kuze kube manje kulo mqhudelwano.
“Sekuzomele sibuyele emuva siyohlela kabusha izinto njengoba sesilinde ukubona ukuthi sizobhekana nobani kowamanqamu ngoMgqibelo,” kusho umqeqeshi uSenong kwi-website ye-SAFA.
- News24


text:
#GuptaLeaks: Okwathunyelwa i-CV yakhe kwabakwaGupta wagixabezwa ngesikhundla kwa-Eskom
2017-06-14 11:00
amaBhungane, Daily Maverick neNews24
Johannesburg - Esikhathini esiyisonto iCV yakhe ithunyelwe kwabakwaGupta, osiza lo mndeni uSalim Essa wagixabezwa ngesikhundla esiphezulu kwa-Eskom. Ngemuva kwalokho imali ibilokhu ingena ingenile kwabakwaGupta.
Kwezinye izimpawu zokulawula kwabakwaGupta ukuthi obani abaqokwa emabhizinisini kahulumeni, ama-#GuptaLeaks akhombisa ukuthi bathunyelelwa iCV kaCollin Matjila esikhathini esincane ngaphambi kokuba aqokwe njenge-CEO yakwa-Eskom ngonyaka ka-2014. Ngemuva kokuqokwa kukaMatjila, iTNA Media yabe isigixabezwa ngezivumelwano zezimali ezishisiwe yile nkampani ephehla ugesi.
NgoMashi 22, kunyaka ka-2014, osondelene nomndeni wakwaGupta, uSalim Essa, wadlulisa iCV kaMatjila kwenye yezinsizwa zakwaGupta, uRajesh, nowaziwa kakhulu ngelikaTony, kanye nomshana wakhe, uSrikant Singhala, oyindodana ka-Atul Gupta.
Le CV yabe isidluliselwa esisebenzini senkampani yabakwaGupta, iSahara Computers kanye noDuduzane Zuma – indodana kaMengameli Jacob Zuma futhi ephinde ibe ngumlingani kwezamabhizini nabakwaGupta.
OLUNYE UDABA: #GuptaLeaks: 'AmaGupta' ahlela ukuthenga amaphephandaba amakhulu kuleli
Ngasekupheleni kwaleyo nyanga uMatjila, nowayelokhu esebhodini lakwa-Eskom kusukela ngonyaka ka-2011, wangena esikhaleni sikaBrian Dames njenge-CEO esabambile. Isikhathi esincane nje eqokiwe sayisiza kakhulu inkampani yabakwaGupta, iTNA Media, nokuyiyona eshicilela iphephandaba elaziwa kakhulu ngokweseka uhulumeni, iThe New Age.
Ngo-OKthoba 2014, amaBhungane abika ukuthi “uMatjila kusolwa ukuthi washaya indiva izeluleko zomthetho zangaphakathi wabe esegunyaza isabelomali sika-R43-million wokuxhasa izidlo zasekuseni zamabhizinisi zeNew Age”.
Lezi zidlo zasekuseni, manje esezinqanyuliwe yiSABC, zazihlale zisakazwa bukhoma kodwa izindleko zithwalwe yiSABC, bese iTNA Media yona ithathe inzuzo. Kuzo kwakuvamise ukuthi kumenywe osopolitiki abadumile, okubalwa kubo noMengameli Jacob Zuma.
Le micimbi yayivamise ukuthola ukuxhaswa ngezimali ezinkulu yizinkampani zikahulumeni, nalapho abanye bongoti bethi yikhona okwakusiza leli phephandaba elidonsa kanzima ukuthi liqhubeke nokusebenza.
Funda udaba oluphelele lapha.
- News 24


text:
Abakwa-SABC bawushaya indiva umkhankaso wabalaleli ngoZama Ngcobo
2017-01-18 16:00
Durban - Abalaleli bomsakazo oyintandokazi uKhozi FM basungule umkhankaso ezinkundleni zokuxhumana mayelana noZama Ngcobo.
Laba balaleli bathi sebekhathele ukufunzwa uZama ngenkani yize kusobala ukuthi akabahloniphi abantu.
Lo mkhankaso osunabalandeli abangaphezu kwezinkulungwane ezimbili uqale ngemuva kwezinsolo zokuthi ubize usaziwayo wasezinkundleni zokuxhumana, uQhubinja "ngale nto."
Omunye wabalaleli boKhozi ubhale kuleli khasi wathi lo mkhankaso abawuqalile ngoba bevikela uQhubinja, kodwa sekukaningi uZama ekhuluma kabi emsakazweni kungenziwa lutho.
"UZama Ubize uQhubinja "ngale nto" emsakazweni silalele sonke kanti nakuqala wakhuluma ngengesitho sangasese wasibeka ngembaba."
Omunye ubhale wathi: "Ake silungiseni iphutha la. Asikhulumi ngoba uZama ukhulume kabi ngoQhubinja kodwa sikhuluma sikhulumela wonke umlaleli othanda uKhozi ukuthi sesikhathele uZama akakwazi ukukhuluma kahle kunagama awasebenzisayo akhombisa ukubukela phansi abantu.
"Isiphi isifundo asinika intsha yakuleli uma ekwazi ukubiza abanye abantu ngezinto emsakazweni kujike kungabi ndaba zalutho."
OLUNYE UDABA:Angase agawulwe yizembe umsakazi owenze iphutha
UKaizer Kganyago okhulumela i-SABC uthi uzwile ngalo mkhankaso kodwa akukho abangakwenza ngoba yinto eqale ezinkundleni zokuxhumana.
"Akekho oke wafaka isikhalazo kubaphathi bomsakazo mayelana nokungagculiseki ngokushiwo ilo msakazi emoyeni.
"Zonke izinhlelo zalo msakazo ziyaqoshwa ngakho-ke uma kukhona akushilo kuzolandwa amarekhodi idlalwe leyo nto, kodwa lokho kungenzeka kuphela uma kukhona ofake isikhalazo," kusho yena.
- News24


text:
Amatebhe isandla eshaweni
umkhiqizo Imininingwane
umkhiqizo Amathegi
Rational ukusatshalaliswa eshaweni esidayisa ungagcina amanzi conservation.This eshaweni isandla yakhiwa ABS futhi ube airtightness ezinhle, ifana mirror.And lokhu esandleni eshaweni baye imisebenzi emithathu, kungcono ube ezintathu amanzi outlet.Streamlined design ezahlukene ukukunika grip.You ezinhle ungaba eshaweni ezinhle experience.And non-splicing yomzimba eyinhloko, kunzima avuze water.Black iphaneli kuhle ukuba umuntu ahlale ehlanzekile.


text:
ISuperSport United ihlabane ngomdlali weWits
2017-09-01 09:33
Johannesburg - ISuperSport United ihlabane ngomdlali weBidvest
Wits, uSifiso Myeni, ngemuva kwesivumelwano sokumboleka isizini yonke.
UMyeni ujoyine iziTshudeni
esuka kwi-Orlando Pirates ekuqaleni kwesizini edlule, wazisiza ekuthatheni
isicoco se-Absa Premiership neseMTN8.
OLUNYE UDABA: Usejoyine iqembu laseKapa umdlali wePirates
Kodwa manje usezochitha isizini
yonke ka-2017/18 kuMatsatsantsa, kanti lezi zindaba ziqinisekiswe yi-PSL ku-Twitter
ngosuku lokugcina lokuthengiselana ngabadlali.
- News24


text:
Owesimame usolwa ngokondlisa amadoda angu-6 ingane kamfowabo ethi ngeyakhe
2017-05-08 11:01
eJozini - Uyabila yintukuthelo owesilisa waseMakhonyeni eJozini, okuvele ukuthi ungowesi-6 kwabesilisa abondliswa "isipoki" ngowesifazane waseHlalanathi khona eJozini.
USibusiso Ngubane, 31, uthi akasoze wayikhohlwa into ayenziwe nguNoxolo Jele, 32, omqothule amaphakethe ngoba ethi unengane yakhe kanti usebenzisa eyengoduso yomfowabo athi ngeyakhe.
Uthi uthandane noJele ngo-2014 emuva kwezinyanga ezimbalwa intombi yafudukela oPhongolo, enyakatho yeKwaZulu-Natal iyohlala nonina omncane oshone ngonyaka odlule.
Uthi uthole ucingo lukaJele emtshela ukuthi weqiwe yinyanga (ukhulelwe). Lokhu kuze kwafakazelwa ngunina omncane kanti bacija itulo lokudla imali yakhe.
"Ngizwe uXolo engitshela ukuthi ukhulelwe ngamnxusa ukuba aye kwadokotela ukuze aqinisekise ukuthi ukhulelwe. Akayanga lapho, kunalokho ushuthe incwadi okuhlolwe ngayo ingoduso yomfowabo lapho ibhalwe khona ukuthi ukhulelwe, wangithumelela isithombe sayo ngo-WhatsApp. Nami ngigculisekile.
"Ngokuhamba kwesikhathi, ubeselokhu engitshela ukuthi mangifake imali yokuba aye emtholampilo. Ubengafuni uma ngithi makafike ekhaya nabakubo bezobika isisu. Ngenyanga ye-10 engibikele ukuthi ukhulelwe, ngimbuze ukuthi kungani ingakazalwa namanje ingane wathi uzoya esibhedlela eyobeletha. Nangempela ngenze amalungiselelo okuthenga izimpahla zengane. Unina omncane kaXolo ungifonele engigqugquzela ukuba ngithenge izimpahla zengane eyintombazane ngoba sekuphele izinsuku izelwe, isesibhedlela.
Kunesitolo esivulwe ngami edolobheni laseJozini njengoba sithengisa izimpahla zezingane ezihamba phambili. Ngibuye lapho ngathatha isikhwama sezimpahla ngathumela udadewethu omncane ukuba azihambise oPhongolo. Ungithumelele isithombe sengane engakehlukanisi," kuchaza yena.
OLUNYE UDABA:Ugqeme ingane ngesando obefuna imali yakhe
Uthi ekhaya unengoduso abeseyibikele ukuthi usekhulelisile ngaphandle kwayo. Kuthe uma izwa lokho yaphatheka kabi kangangokuba ike yasikaza ukubopha imithwalo ibuyele kubo.
"Le nto ingiphethe kabi kakhulu ngoba le ntombazane idlale ngami. UNoxolo ngifuna ukumvulela icala lokungigebenga engondlisa ingane yomfowabo. Bengivaleke amehlo ngoba unina omncane nguyena obelokhu engijoja eyifuna le imali yengane," kusho yena.
Uthi udaba luqale ukonakala emuva konyaka nezinyanga ezimbalwa ingane izelwe ngesikhathi ebuza kudadewabo kaJele osebenzela kwesinye sezitolo zaseJozini ukuthi ingane isingakanani.
Udadewabo kaJele ushaye izandla watshela uNgubane ukuthi ungowesi-6 kubantu abathi banengane nodadewabo, kubika iLANGA.
"Ngethukile uma ethi udadewabo akanangane. Baningi kakhulu abantu abondla ingane engekho. Ushutha ingane yomfowabo athi ngeyakhe. Okubi kakhulu wukuthi unina omncane angigile naye uvele washona kulezo zinsuku.
Kumanje ngiphelile emalini ngoba kwesinye isikhathi bekuphoqa ukuba ngiboleke uma eseyifuna la uXolo. Ngifuna ukumthathela izinyathelo zomthetho ukuze ezofunda isifundo," kusho uNgubane.
Uthi ingaphezu kuka-R 5 000 imali ayikhuthuzwe nguJele. Ethintwa ngalolu daba uJele, uthe ingane ngeyakhe kodwa indaba wukuthi uhlole ulibofuzo kwatholakala ukuthi kakuyona ekaNgubane, uyise useThekwini.
Uveze ukuthi yena ubezitshela ukuthi ngekaNgubane ngoba ugcine elale naye. Uthe kakuyona ngisho imali etheni uNgubane amnike yona ngoba wagcina ngokuthenga amanabukeni (Pampers) nezintwana nje ezincane, kwaba wu-R100 amnike wona.
"Ubengakhokheleka nje leyo mali ngoba uma ngibheka kazifiki ngisho ku-R1 000 izinto azithengile. Into nje engingayithandi wukuthi uhamba ebuza bonke abantu abangenalo ulwazi ngalolu daba engabe yena ukhuluma nami. Isidingo sokuhamba ebuza abantu kasikho ngoba udaba luphakathi kwami naye futhi lungalungiseka," kusho uJele.
Uthe kukuyena uNgubane ukuthi uyalukhipha yini lolu daba ephephandabeni uma ebona lokho kuyisixazululo.
"Anginankinga uma kuwukuthi ubona lokho kuyinto ezomsiza. Naye ngathi ukhohliwe ukuthi wayelwa nami elala nami ngenkani engafuni ukufaka ikhondomu. Uma efuna sifikisane kude kulungile, makaqhubeke nakwenzayo mhlwawumbe nami ngizoqhubeka," kusho yena.
- News24


text:
Kusolwa ukushaya kakhulu "indlwabu" kumasosha afeyilile
2017-09-03 17:06
China - Amasosha afeyilile kuthi anomzimba ontekenteke kanti kusolwa iziphuzo ezihlohlozayo kanye nokushaya kakhulu indlwabu.
Lokhu kushiwo ngabombutho wezimpi waseChina ngemuva
kokungagculiseki ngabebezozama inhlanhla ukhona.
Izikhulu zombutho zikhale ngokukhuluphala kwentsha nokungabi
nemizimba ekhombisa impilo.
OLUNYE UDABA:Ashoda ngocansi amadoda athanda ukuqoqa endlini
Lezi zikhulu azigcinanga ngokusola ukushaya kakhulu indlwabu kanye neziphuzo ezihlohlozayo, kodwa ziphinde zakhomba ngenjumbane ukudla
okuyizocoficofi okudayiswa sekuphekiwe nokudlala imidlalo ekomakhalekhukhwini.
IDaily Mail ibika ukuthi bangu-57% abebezofaka izicelo zomsebenzi kulo mbutho abaphindiselwe emakhaya ngemuva kokuhlungelwa umsebenzi.
- Daily Mail


text:
Kushenxe umshushisi omkhulu e-Egypt
2012-12-18 07:32
Cairo - Lowo ongumshushisi omkhulu e-Egypt ufake incwadi yokusula kwakhe emsebenzini, kungakapheli ngisho inyanga afungiswa nguMengameli Mohammed Morsi.
Uma ukusula kwakhe kwamukelwa, kuzozwela kuMorsi, nobhekene ngeziqu zamehlo nabezobulungiswa kusukela ngenyanga eyedlule.
Inhlangano yezindaba e-Egypt, iMENA ithole le ncwadi yokusula kukaTalaat Abdullah ngoMsombuluko.
Kwaba nombhikisho eCairo nowawukhala ngokuthi ukuqokwa kuka-Abdullah kwaba nomkhoshosho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AP


text:
Umphezulu ubulale ababili eKZN
2012-10-31 10:10
Durban - Umndeni waseNdwedwe usale uphithene amakhanda kulandela ukushona kwezingane zawo ezimbili kwathi ezinye zathola ukulimala ngesikhathi zishaywa umbani wezulu esigodini saseMaqokomela, eThekwini, ngoMsombuluko ebusuku.
UThandeka Dube, 20, obenza ibanga leshumi kanye nodadewabo omncane uFikisiwe, 9, bebeya esitolo ukuyothenga behamba nengane kaThandeka enonyaka owodwa kanye nomakhelwane wabo uSandile Dube, 19, ngesikhathi kwehla lo mshophi ngezithuba zabo-19:00.
UThandeka, obebelethe ingane yakhe ushonele khona lapho kwathi uFikisiwe, obenza u-Grade 4, washona esalinde i-ambulansi emzini oseduze.
Ukushona kwalaba ababili sekubeke isibalo sabashonile bebulawa yizulu kwabayisishiyagalombili selokhu kuqale ihlobo eKZN.
ULungisani Dube, ongumalume wabashonile, uthe laba bebeyothenga esitolo ngesikhathi behlelwa yilokhu.
“Belina kakhulu liduma bashaywa umbani," Dube.
Umakhelwane, uFaith Khuzwayo Dlamini uthe ngesikhathi ezwa ngalesi sehlakalo yena kanye nabanye omakhelwane baphuthume kule ndawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
I-PSL imjezise kanzima umdlali ogeve omunye ngamazinyo
2018-02-05 11:00
Mfanafuthi Ndlovu, ILANGA
Durban - IPremier Soccer League ijezise kanzima umdlali weThongathi FC uPhilani "Wele" Gumede olume uMenzi Hlophe weRichards Bay FC emdlalweni wala makilabhu agijima kwiNational First Division obungenyanga edlule ePrincess Magogo Stadium, KwaMashu.
Kulo mdlalo uGumede ulwe noHlophe weBay FC wabuye wamluma okwenza bagixatshezwa ngamakhadi abomvu. Nokho uGumede usexolisile kuHlophe ngalesi sigameko, kubika iLANGA LangeSonto.
Yize kunjalo, uGumede ubuye wabizelwa ekomidini lezigwegwe le-PSL ngoba uvela kwi-video eqoshwe ngumsizi kanondweba elwa.
OLUNYE UDABA: Umdlali webhola ushaywe yizulu washonela enkundleni
I-PSL imhlawulise imidlalo eyisithupha engadlali, emibili yayo ilengiswe izinyanga ezingu-12 engatholakali necala elifanayo.
Usezohlala imidlalo emibili kwazise eyesibalo esifanayo ubesevele eyidonsile njengoba athola ikhadi elibomvu.
UThongathi luhlawuliswe u-R50 000 ngalesi sigameko. Kumele lukhokhe ingxenye yale mali njengoba u-R25 000 ulengisiwe.
- News24


text:
INQUBOMGOMO YOBUMFIHLO
loveofqueen.com ihlonipha ubumfihlo bezivakashi / amakhasimende ethu, okubalulekile kithi. Sithatha ngokucophelela ukuphepha kwakho kwe-intanethi. Ukuze sikukhonze kangcono futhi sikuqonde ngokucacile imininingwane yakho kusayithi lethu, sichaza inqubomgomo yethu yobumfihlo ngezansi.
I-1.Ukwaziswa esikuqoqayo
U-Loveofqueen ukholelwa ukuthi kubalulekile ukuthi wazi ukuthi yiziphi izinhlobo zolwazi esiziqoqa uma usebenzisa isayithi lethu. Lolu lwazi lubandakanya i-imeyili, igama, igama lenkampani, ikheli leposi, ikhodi yeposi, idolobha, izwe, inombolo yocingo, iphasiwedi nokunye okunye. Siqoqa lolu lwazi ngezindlela ezihlukahlukene, ukuqala, sisebenzisa amakhukhi adingekayo ukuqoqa ulwazi oluhlanganisiwe olungabonakali mayelana nezivakashi kusayithi lethu lewebhu. Imininingwane ebonakalayo yomuntu siqukethe ulwazi oluhlukile kuwe, njengezinombolo zekhadi lesikweletu nezinombolo ze-akhawunti yasebhange.
2.Ukusetshenziswa kolwazi
Siza ukwenza le Site ibe lula kuwe ukuthi ungayifaki ukufaka ulwazi okungaphezu kwesisodwa.
Kukusiza ukuthi uthole ngokushesha ulwazi, imikhiqizo, nezinsizakalo.
Sisize ukuthi sidale okuqukethwe kulesi Sayithi esibaluleke kakhulu kuwe.
Ukukwazisa ngolwazi olusha, imikhiqizo, nezinsizakalo esinikezayo.
Ukubhaliswa nokuhleleka:
Ngesikhathi sokubhalisa, uzothunyelwa ukuba usinikeze igama lakho, i-shipping kanye nekheli lokukhokha, inombolo yefoni, ikheli le-imeyili nenombolo yekhadi lesikweletu. Ngaphezu kwalokho, singakucela futhi izwe lakho ukuze sikwazi ukuhambisana nemithetho nemigomo efanelekile. Lezi zinhlobo zolwazi lomuntu siqu zisetshenziselwa izinjongo zokukhokha, ukufeza imiyalo yakho, ukuxhumana nawe mayelana ne-oda lakho kanye nesayithi lethu, kanye nezinhloso zangaphakathi zokuthengisa. Uma sibhekene nenkinga uma sicubungula i-oda lakho, singasebenzisa ulwazi lomuntu siqu osinikeza lona ukuba sixhumana nawe.
Amakheli E-imeyili:
Udinga ukubhalisa i-akhawunti ngokubeka umyalo nathi kanye nokuthola izaziso zokukhangisa zamahhala. Sizokukwazisa uma sithola umkhiqizo omusha, noma izitayela ezintsha zomkhiqizo kufanele ubhalisele i-newsletter yethu ye-imeyili. Ukuhlanganyela kwakho emncintiswaneni ngokuzithandela ngokuphelele, futhi ungakhetha ukuthi ubambe iqhaza futhi usitshele ulwazi olufanele kithi.
I-3. Ukuvikela Ubumfihlo
Ngeke sithengise (noma ukuhweba noma ukuqasha) ulwazi lomuntu siqu olubonakalayo kwezinye izinkampani njengengxenye yenkambo yethu ejwayelekile yebhizinisi. Sisebenzisa ubuchwepheshe bokubhaliwe zakamuva, futhi bonke abasebenzi bethu basayina isivumelwano sokuyimfihlo esivimbela ukuba singabonakali noma yiluphi ulwazi oluhlobene nolwazi lwabathengi kwabanye abantu noma izinhlangano.
Uhlobo luni lwe-imeyili oyithumela kumakhasimende?
Sithumela okuqukethwe kwe-imeyili kumakhasimende ethu okungabandakanya okulandelayo:
Ulwazi lwe-oda, isiqinisekiso sokukhokha, isaziso sokuthumela, ukuhlelwa kokubuyekezwa kwe-oda, amadili wamasonto onke, ukukhushulwa okukhethekile, nemisebenzi efaka imincintiswano kanye nokunikeza.
Ngingabhalisa kanjani?
Ungakwazi ukubhalisa nganoma isiphi isikhathi ngokusebenzisa isixhumanisi esisezansi kunoma iyiphi i-newsletter ye-imeyili.
Qaphela:Ngemuva kokubhalisa i-akhawunti, uzothola izincwajana zethu zamasonto onke ezinolwazi mayelana namadili okukhethekile, izaphulelo ezikhethekile, amakhuphoni wamahhala, nokukhushulwa okuhambisana nawo.


text:
Kuvaleliswe abafundi abashona engozini
2012-11-29 12:02
Cape Town - Amakhulu abantu ahambele inkonzo yesikhumbuzo ngoLwesithathu yabafundi abathathu baseMitchells Plain abebenza ibanga leshumi abashone ngempelasonto.
Abafundi baseMondale High School, uKelly Ford, Leigh-Ann Swail noKeenan Smith, bonke abaneminyaka engu-18 ubudala, bashone engozini yemoto ngoMgqibelo.
UFord noSmith bashonele endaweni yesehlakalo kwathi uSwail yena washonela esibhedlela iGroote Schuur.
Omunye obekule ngozi, naye owake wafunda kuso lesi sikoke, iMondale, uNazan Klaasen, 20, usindile yena kule ngozi eyenzeke ekhoneni likaSpine Road noChurch Way eStrandfontein.
Ngasekuqaleni kwesonto, iCape Argus ibike ukuthi ngaphambi kokushaya kwehora lesithupha ngoMgqibelo ekuseni, uFord ufonele umama wakhe emazisa ukuthi usendleleni eya ekhaya njengoba kade ezikhiphile ebusuku.
Ngemuva kwemizuzu nje, imoto yohlobo lweToyota Corolla ebishwayelwa uSmith ishayisane nebhasi lakwaGolden Arrow.
NgoLwesithathu, abafundi bahloniphe okokugcina laba abashonile enkonzweni yesikhumbuzo ebibanjelwe esikoleni, nebihanjelwe abafundi, umndeni, othisha, izikhulu zoMnyango wezeMfundo, amalungu omphakathi kanye nabaholi.
Uthishanhloko u-Owen Bridgens utshele iCape Argus ukuthi ukushona kwalaba bafundi kushiye isikhala esikhulu kubafundi baka-matric.
- Landela
IzindabaNews24 kuTwitter
- News24


text:
Kudutshulwe onogada ababili kubanjwa imoto yemali
2016-08-30 20:30
Hazeyview – Kudutshulwe onogada abathathu bathola ukulimala ngesikhathi
kubanjwa inkunzi imoto yemali phakathi kwaseMkhuhlu naseCunningmoore, eMpumalanga
ngoLwesibili, kusho amaphoyisa nabosizo lokuqala.
Onogada be-SBV bebehambisa imali eXimhungwe Spar ngesikhathi imoto
yohlobo lweMercedes E-Class e-grey ibashayisa, yabaphoqa ukuba bame ngezithuba
zabo-09:00, kusho uCaptain Phillip Sakude.
Abasolwa bavulele ngenhlamvu bebhekise
konogada.Ngesikhathi onogada bengafuni ukuvula imoto, basebenzisa iziqhumane
ukuvula uphahla.
Funda nalolu daba: Udedelwe ngebheyili osolwa ngokubulala umkakhe
Abasolwa bangene emotweni badubula onogada abathathu. Omunye kubona
usesimeni esibucayi, kanti abanye bathole ukulimala okungatheni, kusho okhulumela
iNetcare 911 u-Athlenda Mathe.
Unogada wesine yena uthole ukwelasha ngemuva kokuhilwa yisisi
esikhalisayo.
USakude uthe onogada badubule izigebengu ezimbili, kodwa zakwazi
ukubaleka ngemoto yohlobo lweToyota Fortuner, iBMW, nangeMercedes, nesamba semali
esingadalulwanga.
Bekungakaboshwa muntu.
– "Like"
ikhasi lethu ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24).
- News 24


text:
Angeke ngilokhu ngiphathana nebhayibheli - Babes Wodumo
2016-09-22 13:34
Johannesburg - UBabes Wodumo ugeqe amagule wathi akusho ukuthi ngoba nakhu eyindodakazi yamfundisi akusho ukuthi kufanele naye alandele izinyathelo zikayise, wathi abazali bakhe babizelwa nguNkulunkulu kulokho, hhayi yena.
Ngesikhathi ekhuluma nabeThe Citizen lo mculi weculo iWololo uthe umsebenzi wakhe awuchazi ukuthi akasesiye umKrestu. Udalule ukuthi yize eyingane yomfundisi abantu abangalindeli ukuthi afane nobaba wakhe ngoba ungumculi futhi ungumdansi akasiye umfundisi.
OLUNYE UDABA: Abazalwane bakhala ngoBabes Wodumo ongasalubhadi esontweni
"Ngiyindodakazi yomfundisi kodwa angisiye umfundisi. Uma ubaba wakho eyiphoyisa, awuhambi ubopha abantu, kuyafana ke nakimi; angikwazi ukuhamba ngiphethe ibhayibheli. Umama nobaba babizelwa, hhayi mina," usho njalo etshela leli phephandaba.
"Ngisakholelwa kuNkulunkulu. Ngiyamuqonda uNkulunkulu. UNkulunkulu uyazi ngiyamuthanda futhi ngiyakuthanda nokudansa," usho njalo eqhuba.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- News 24


text:
Kuboshwe omunye umsolwa kwesokubulawa kwamalungu omndeni eHammersdale
2017-09-14 10:59
Durban - Amaphoyisa ophiko lwe-Provincial Task Team abambe owesilisa oneminyaka engu-25 elokishini laseHammersdale.
Lo msolwa oboshwe ngomhlaka 8 Septhemba 2017 ubekwe amacala ayisithupha okubulala kanye nelilodwa lokuzama ukubulala.
Lo msolwa ungewesibili ukuboshwa ngesigameko esenzeka eHammersdale ekuqaleni kwalo nyaka.
NgoMashi amaphoyisa abamba uSisenda Mvinjana, 24, owavela enkantolo enkulu yasePietermaritzburg High Court ngomhlaka 2 kuMashi 2017 ngamacala ayisithupha okubulala nelokuzama ukubulala.
OLUNYE UDABA:Kutholakale iwunga kwesokubulawa kwabantu e-KZN
UMvinjana lamlahla icala wagwetshwa iminyaka engu-30 icala ngalinye lokubulala kanye nengu-10 ngokuzama ukubulala.
UMvinjana waboshwa ngamaphoyisa aseLudidi esifundazweni sase-Eastern Cape etholakala ephethe isibhamu sohlobo lwe-9mm nokuyishona esasetshenziswa ukubulala amalungu omndeni waseGeorgedale.
- News24


text:
'Thembekani ekukokheleni intela'
2012-07-03 10:00
Johannesburg - Abantu baseNingizimu Afrika bayanxuswa ukuthi bathembeke bakhokhele intela ngokufanelekile, kunxusa uNgqongqoshe wezeziMali uPravin Gordhan.
Ungqongqoshe utshele abezindaba ePitoli ngoMsombuluko wathi bazolutheza olunenkume abantu abaqola intela.
"Kuze uhulumeni ezokwazi ukuhambisa ngendlela izidingo zomphakathi, kuze abantu abahlwempu bezokwazi ukuhlomula, kumele abantu abakhokha intela babe nokwethembeka, bazeke ukuthi bahola malini bese behlonipha intela," kuchaza uGordhan.
"Kunabantu abaningi abangathembekile ekukhokheni intela. Labo kumele bakumele ukubhekana nengalo yomthetho," kuxwayisa uGordhan.
Abaqoqi bentela bakwazi ukuthola nanoma ngubani obalekela ukukhokha, kusho ungqongqoshe.
"Kumele sithumele umlayezo ocacile kubahlali baseNingiizmu Afrika. Kuyokusiza wena uqobo ukwazisa ngokuphelele imali ekungenelayo kuze ungeke uzithole usubhekene nenkinga."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
UDJ ukhihla esinaNandi ngokuthathelwa inguduso
2017-12-03 18:04
Durban - Ukhihla esililo ngezinkomo zakhe uDJ waseThekwini abelobole ngazo ingoduso yakhe, osekunezinsolo zokuthi isithathwe yisihlabani somculo saseNigeria esingaconsi phansi kulezi zinsuku, uDavido.
UMbuso Khuzwayo owaziwa ngelikaDJ Twitty kubikwa ukuthi ufuna zibuye izinkomo zakhe abelobole ngazo.
Imithombo ethembekile yeLANGA LangeSonto esondelene noTwitty ithi lo DJ udinwe uyaqhuma njengoba inguduso yakhe uSandy Mzolo ebonakala ezithombeni ezinkundleni zokuxhumana ethokozile noDavido.
Lezi zithombe yizo eziqinisa izinsolo zokuthi bayathandana.
"UTwitty akasabulali ubuthongo, uhlukunyezwa yindaba kaSandy olokhu efaka izithombe zakhe noDavido bengcebeleka," kulanda umthombo osondelene kakhulu noTwitty.
OLUNYE UDABA: Kuhlokome uTwitter uMgarimbe 'esaphaza' uDJ Twitty
UDavido ubalwa nabaculi abahamba phambili kulo nyaka njengoba enezingoma ezithakaselwa kakhulu ngabesifazane okubalwa kuzo esihloko sitho Follow.
UTwitty waqala ukuthandana nale ntokazi isafunda kwaze kwaba ithola umsebenzi.
Omunye umthombo uthe: "Unebhadi lo mfana. Awukwazi ukuthi umuntu umkhiphele izinkomo kodwa yena avele apepenyeke namadoda phesheya kwezilwandle lapho ungafinyeleli khona. Kodwa naye uTwitty uyashesha ukulobola, kumele ehlise kancane."
Ethintwa uTwitty ngalolu daba uvele wathi yena ufuna izinkomo zakhe. "Sengihlukene naye, senginenye ingoduso futhi yaseNewlands, eThekwini, uBuhle Hadebe, kodwa uDavido kumele angikhokhele izinkomo zami ngoba ngalobola," esho.
Uthi njengoba ubeselobolile bese kushoda kancane nje ukuba bashade noSandy.
Imizamo yokuthola uSandy ukuba aphawule ayiphumelelanga kanti leli phephandaba lihlulekile nokuxhumana noDavido kwazise unqamula amazwe.
- News24


text:
Zibekwe obala izinqumo ze-ANC
2013-02-07 16:38
Johannesburg - Izinqumo ezathathwa enkomfeni yeqembu elibusayo i-African National Congress eyabanjelwa eMangaung ngoDisemba, zibekwe esidlangalaleleni ku-website yeqembu.
Lokhu kuhlanganisa izinqumo ezithinta ezemfundo kanye nezempilo kanjalo nokunye okuthinta abantu baseNingizimu Afrika.
Enkomfeni yezinsuku ezinhlanu, iqembu lanquma ukuthi kumele izifundazwe zihlonyiswe ziphinde zesekwe, kuzoqokwa ikhomishana kamengameli, ezoqinisekisa ukuthi konke okwanqunywa kuhanjiswa ngohlelo.
Iqembu lavumelana ngokuthi lokhu okunqunyiwe kuzoma, kuze kube kuyiwa okhethweni luka-2019.
Ikhomishana yeqembu yanquma ukuthi kunokungahambi kahle ebhodini iMunicipal Demarcation Board (MDB).
NgoMsombuluko uNobhala Jikelele weqembu uGwede Mantashe, waveza ukuthi iqembu lihlela ukwenza ezemfundo zibe ngaphansi kwemikhakha eyisipesheli, nokuzosho ukuthi othisha angeke besakwazi ukuteleka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Iphoyisa laseKapa liyiqhathe kuFacebook - Uphenyo
2013-01-09 13:02
Cape Town - UMasipala waseWitzenberg, eWestern Cape, uphenya ngezinsolo ezithi iphoyisa kulo masipala, libhale kuFacebook lithi akuliwe nabalimi basesifundazweni, kusho umbiko wephephandaba iThe Star.
Inhlangano iCensorBugbear.org, okuyinhlangano ethi kubulawa abantu abangamabhunu, yiyo esabalalise umbhalo waleli phoyisa.
Umbhalo wephoyisa obungesiBhunu, uthi: “Kubukeka sengathi kuzomele siphinde sithathe ama-AK47 siwasebenzise kuleWestern Cape. Ngikhathele abalimi neDA".
Umbhalo uqhubeke wathi: "Laba balimi bayazi ukuthi ngobani abaholi bethu futhi bayazi ukuthi lempi ibhekiswe kubani. I-DA izama ukwenza iWestern Cape isifundazwe samabhunu.”
UMasipala lona usebenzela izindawo ezihlanganisa iBela Vista, Ceres, Tulbagh neWolsely.
IMenenja kaMasipala waseWitzenberg uDavid Nasson noMnyango wezoHulumeni bazeKhaya bayaphenga ngalesi sehlakalo.
Iphoyisa alitholakalanga ngesikhathi lifonelwa, kuze lizophawula ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Johannesburg – Iphoyisa likamasipala waseKurhuleni elineminyaka engu-50 ubudala lidutshulwe labulawa esigamekweni sokuphanga esenzeke ngoLwesithathu, kusho amaphoyisa kaMasipala waseKurhuleni.
Okhulumela amaphoyisa eKurhuleni East Cluster uCaptain Thivhulawi Tshilate uthi amaphoyisa ayaphenya ngokuphangwa kwebhizinisi nangecala lokubulala.
UTshilate uthe imoto eluhlaza sasibhakabhaka yohlobo lweToyota Corolla Professional kanye nempunga yohlobo lwe-Audi A4, kuthiwa zifike egaraji lakwa-Engen eSelcourt, kungathi zizofaka uphethiloli.
Ngesikhathi isisebenzi sasegaraji siya kokhokha, sikhonjwe ngesibhamu.
Izisebenzi ezine kanye nekhasimende ebelihamba nengane encane baphoqwe ukuba bangene ekhishini, bagcinwa khona, esho.
OLUNYE UDABA: Selishonile iphoyisa lomgwaqo eladutshulwa ekhanda
Abasolwa baqhumise isisefo semali, bathatha isamba semali esingadalulwanga kanye nogwayi, kusho uTshilate.
"Ngesikhathi kusaqhubeka lesi sigameko, kuqhamuke imoto yamaphoyisa kaMasipala, amaphoyisa angena egaraji ezothenga i-airtime. Abasolwa bavele bavulela ngenhlamvu bebhekise kuwona.
"Umshayeli oyiphhoyisa udubuleke amahlandla amaningi, washonela endaweni yesigameko."
Elinye iphoyisa lesifazane lona kalilimalanga. Iphoyisa liphinde lathathelwa nesibhamu salo.
UTshilate uthi abasolwa ababalelwa kwabangu-8 babaleke ngezimoto abafike ngazo.
Amaphoyisa acela noma ngabe ubani onemininingwane ukuba afonele i-SAPS Crime Stop ku-8600 10111.
News24


text:
Umsekeli womkhokheli kahulumende, oMnumzana Authur Mutambara, ukhuthaze osomabhizimusi beZimbabwe labakwele South Africa ukuthi balobelane izivumelwano zamabhizimusi umhlangano wamalanga amabili lo ungakapheli.
Abaphathintambo, izisebenzi zikahulumende, osomabhizimusi labantu makhaza bakwele South Africa kanye leZimbabwe bathe gwaqa eBirchwood Hotel eMpumalanga oyedolobho le Johannesburg bexoxa ngamathuma okuvula amabhizimusi eZimbabwe.
Umhlangano lo oqhutshwa phansi kwesihloko esithi: qala ezamabhizimusi ezimbabwe ngokusebenza ndawonye emikhakheni yezenotho etshiyeneyo, uhlose kakhulu abamabhanga, ababolekisa imali kanye lemihlobo yonke yabosomabhizimusi.
Okhokhela iqula leZimbabwe kulo umhlangano, umsekeli kamkhokheli kahulumende uMnumnzana Arthur Mutambara, utshele amanxusa akulo umhlangano ukuthi iZimbabwe isikulungele ukusungulwa kwezamabhizimusi kwezemigwaqo, ezenjiwayo, ezezimali, kwezokwethekela, ezokulima lakwezinye inhlangothi ezitshiyeneyo.
Lobanje uMnumnzana Mutambara evumile ukuthi izimbabwe isabhekane lenhlupho ezinengi kwezomnotho lezombusazwe, uthe uhulumende usebenza gadalala ukuthi umumo elizweni ulungele ezamabhizimusi.
Umphathintambo wogatsha lokuhlelwa kwezomnotho lenhlelo zamabhizimusi, uMnumzana Tapiwa Mashakada uthi umhlangano lo uhlose osomabhizimusi bakwele South Africa njengoba leli lizwe yilo eliphambili kwezokuthengiselana leZimbabwe. Ukhuthaze osomabhizimusi kwele South Africa ukuthi badinge amabhizimusi eZimbabwe abafuna ukumanyana lawo kwezamabhizimusi emikhakha etshiyeneyo.
UMnumnzana Mashakada uthe uhulumende uphakathi kokulungisisa imithetho yezomnotho ikakhulu leyo eyesatshwa ngosomabhizimusi bakwamanye amazwe.
Uhulumende wakwele South Africa yena uncome oweZimbabwe ngokuphikelela ngenhlelo zokusungula amabhizimusi elizweni kungenani lendubo ezibhekane lelizwe.
Umsekeli kamphathintambo wezamabhizimusi lezokuthengiselana kwele South Africa, uNkosikazi Elizabeth Thabethe, uthe uhulumende wakhe uzakupha usekelo olugcweleyo kulabo abafuna ukuyasungula amabhizimusi eZimbabwe.
Unxuse osomabhizimusi bakwele South Africa ukuthi basebenzise izivumelwano zamazwe womabilila njengenkuthazo yokuqala ubudlelwano kwezamabhizimusi.
Kusenjalo umphathintambo ehofisini yomkhokheli kahulumende uMnumnzana Jameson Timba, ukufithizele ukuqakatheka kokuthi izimbabwe iqhube ukhetho olukhululekileyo ukuze imihlangano yokukhanga osomabhizimusi bakwamanye amazwe iqale ukuthela izithelo.
Amanye amanxusa njalo athe ukungabikhona kwabaphathintambo beZANU PF kulo umhlangano kakubaphi sibindi sokusungula amabhizimusi eZimbabwe.
Ngelanga lokucina lalo umhlangano amanxusa akhangelelwe ukukhuluma ngesimo sezamabhizimusi eZimbabwe, ezemali, ukwakha ubudlelwano kanye lendima ezadlalwa ngohulumende bamazwela womabili.
Ukuze sihlaziye loludaba sixoxe loMnu. Zenzo Nkomo, ingcwethi ecubungula ezombusazwe. UNkomo utshele uSithandekile Mhlanga weStudio 7 ukuthi umhlangano lo yingxenye yenhlelo eziqakathekileyo ezokuthuthukisa umnotho weZimbabwe.


text:
INGOSI: Baningi asebezifunela ukubukwa ngolweSassa nemali yesibonelelo
2017-03-08 11:02
Durban – Inzukazikeyi yodaba oluthinta uhlaka olubhekelele ukuholelwa kwabantu isibonelelo sikahulumeni, iSouth African Social Security Agency (Sassa) kanye nenkampani ehlinzeka noma ezohlinzeka ngomsebenzi wokuholelwa kwalabo abahlomulayo isivele yaphendulwa ibhola lezepolitiki.
Lokhu kungenxa yongabazane olukhona noma obelukhona mayelana nokuthi uSassa uzokhona yini ukuqinisekisa ukuthi abantu ababalelwa ku-17million bayaholelwa isibonelelo sikahulumeni ngomhlaka-1 ku-Ephreli 2017.
Lokhu kulandela ukuthi iNkantolo yoMthethosisekelo yanquma ngonyaka ka-2014 ukuthi isivumelwano esiphakakathi kukaSassa nenkampani eyanikwa ithenda yokuholela abantu, iCash Paymaster Services (CPS) asikho emthethweni. Lesi sivumelwano siyaphela ngomhlaka-31 kuMashi 2017.
UNgqongqoshe woMnyango wezokuThuthukiswa koMphakathi, uBathabile Dlamini, kanye noMengameli Jacob Zuma sebekusho kaningi ukuthi kumnyama kubomvu abahola impesheni bazolala beyibambile ngomhlaka-1 ku-Ephreli, njengenjwayelo.
U-Sassa ususayine isivumelwano esisha neCPS
NgoMsombuluko, uMnyango udalule ukuthi uSassa ususayine isivumelwano esisha nawo futhi u-CPS, nesizoqinisekisa ukuthi abantu bayaholelwa ngomhlaka-1 ku-Ephreli.
Yize noma uNgqongqoshe kungekho imininingwane ayikhiphile ngalesi sivumelwano, kodwa awukwazi ukumphikisa uma ethi abantu bazohola nakanjani ngomhlaka-1, ikhona inkontileka noma ingekho.
Sekucacile vele ukuthi baningi abafisayo ukuthi izinto zingahambi ngohlelo ngomhlaka-1 khona bezothola ithambo abazogiya ngalo, bezenza abantu abakhathalele kakhulu abantu abahola lesi sibonelelo ekubeni bengenandaba nabo.
Sikuphi ngempela isidingo sokuthi kube nomsindo ongaka ngoba nje kuqagulwa ukuthi abantu bangase bangaholi? Njengoba uMnyango uthi abantu bazoholelwa nakanjani ngosuku lomholo bekungagcono kulindwe lona lolu suku ukuze kubonakale ukuthi bayakwenza yini abakuthembisile noma cha, ukuze bezohlulelwa ngokwenzekile, hhayi okuqagulwa ukuthi kuzokwenzeka.
Okuqaphelekayo la ukuthi lo msindo ongaka ngokuthi abantu bangase bangaholelwa awubangwa yilabantu abahola le mali yesibonelelo, kodwa ubangwa kakhulu yilabo abakude nale mali yesibonelelo.
Into ebangwayo ukuthi ubani uzodla
Into ebangwayo kakhulu la ukuthi ubani okumele adle kule thenda okuthiwa ikhokha imali eshisiwe bese kuba yimpi yezepolitiki.
UNgqongqoshe wezeziMali, uPravin Gordhan usanda kuncoma ukuthi lo msebenzi wokuholela imali yesibonelelo unikwe amabhange akuleli. Lokhu kuthathwa ngabanye njengokuzisikela kwelinonile kuNgqongqoshe ikakhulukazi njengoba ehlale esolwa ngokuthi unamasheya okungenani kumabhange amane athathwa njengamakhulu kuleli.
Ngakolunye uhlangothi inkampani eyathola leli qatha lokuholela ngesibonelelo (i-CPS) isesembangweni nenkampani eyagcina ikhale ngaphansi embangweni wale thenda.
Muva nje sekuvele izinsolo zokuthi njengoba bekungacaci nje ukuthi iyiphi inkampani ezonikwa lo msebenzi yingoba sekucuthe umndeni ongomacaphuna kusale nosolwa ngokulawula uMbuso, abakwaGupta, ngokuthi yiwona ozogcina ugixabezwe ngaleli thenda ngomzuzu wokugcina.
Kuzokhumbuleka ukuthi lo mndeni kuthiwa ungabangani noMengameli Zuma, kanti kuthiwa usebenzisa lobu budlelwano ukuze uzenzele umathanda ezindabeni ezithinta uhulumeni.
Kule yokudlalwa kwepolitiki kunzima nokubasola labo abagadla kuNgqongqoshe uBathabile Dlamini ngenxa yokuthi abanye bakhala ngokuthi ubonakala kakhulu ematasa ezindabeni ezithinta iqembu elibusayo, i-African National Congress (ANC) kanye nombango wokuthi ubani ozoba ngumengameli wayo olandelayo, njengoba ephinde abe nguMengameli we-ANC Women’s League (ANCWL), okunokuthi abonakale egxila ezindabeni zoMnyango.
UNgqongqoshe ungene wagamanxa embangweni wobuholi be-ANC
Abanye bazokhumbula ukuthi kulezi zinsuku ungomunye wabantu abahlale bekhuzwa bekhuziwe ngokuthi abame kancane ukumemezela igama lomuntu abameseka ukuthi athathe izintambo kuMengameli Zuma njengoMengameli olandelayo kaKhongolose engqungqutheleni yokukhetha ubuholi baleli qembu ezokube ingoDisemba kuwo lo nyaka.
Zikhona-ke nezinye izinto uNgqongqoshe angahlulelwa ngazo okubalwa kuzo isinqumo senkantolo eyathola ukuthi asikho emthethweni isivumelwano phakathi kwaSassa noCPS kanjalo nendlela abonakala esingatha ngayo lolu daba, okubalwa nokuhluthukelwa kwakhe umoya esithangamini nabezindaba ngesikhathi izintatheli zimpheka ngobhojwana.
Kungani kungasuki umsindo ngezinto ezihlupha abantu?
Uma kungukuthi ngempela lo msindo ongaka owokukhathalela la bantu abahola isibonelelo sikahulumeni, kungani pho kungakaze kubangwe umsindo ngokuthi izalukwazi namakhehla zihlale ziqolwa imali yazo nyanga zonke zikhokhiswa izinto ezingaziqondi nokuthi ziyini, izikweletu ezingapheli. I-CPS nayo isolwa ngokuba nesandla kulokhu. Lena yinto ethinta ngqo abantu abahola imali yesibonelelo.
Iqiniso ukuthi abantu abahola le mali abandaba bona nokuthi iyiphi inkampani ezonikwa ithenda yokubaholela kanye nokuthi imali izofika ngamaloli yini noma ngamabhanoyi – into abayifunayo nje ukulala beyitholile imali yabo njengenjwayelo.
Okunye okuqhatha uDlamini neziqandu ukuthi kuyaziwa ukuthi weseka kakhulu uMengameli Jacob Zuma kanye noNkosazana Dlamini-Zuma ukuthi athathe izintambo njengoMengameli olandelayo we-ANC. Manje lokhu sekumdalele amazinyo abushelelezi ngaphaphakathi kumadlelandawonye e-ANC, njengoba kunokuhlukana phakathi, kanye nalabo abangaphandle kwe-ANC abangamfuni nokumbona uZuma.
Kusuka manje kubhekwe kumhlaka-1 Ephreli baningi abazolokhu befuna ukuzigqamisa ngalolu daba lakwaSassa nesibonelelo sikahulumeni ukuze bacoshe amaphuzu ezepolitiki, kanti abanye bazilwela izimpi zabo ezikude kakhulu nabantu abahluphekayo.
Iqiniso ukuthi akumsizi ngalutho umuntu ozihluphekelayo ukuthi iyiphi inkampani ethole noma ezothola ithenda yakaSassa, lolu wudaba lwabantu abangomacaphuna kusale abazilwela izimpi zabo, kodwa selenziwe lwabukeka njengokulwelwa kwabantu abahluphekayo.
Disclaimer:INews24 iqhakambisa ukukhuluma ngokukhululeka nokuzwakaliswa kwemibono eyahlukene. Lokho kuchaza ukuthi imibono yababhali bezingosi eshicilelwe kuNews24, akuyona imibono yeNews24.
- News 24


text:
Izakhamuzi zishaye zabulala umsolwa
2017-03-18 14:05
Johannesburg -
Owesilisa wase-Eldorado Park ushaywe wabulawa yizakhamuzi, zimsola
ngokubulala omunye umuntu wesilisa ngesonto eledlule.
Amaphoyisa athi izakhamuzi zithathe isinqumo
sokuzimbambela ngezandla zawo umthetho ngoLwesihlanu ebuku, zithi umsolwa ubulale
owesilisa walahla isidumbu sakhe ngaphansi kwebhulohwe.
Okhulumela amaphoyisa uKay Makhubele uthi kuvulwe
icala lokubulala kodwa bekungakaboshwa muntu okwamanje.
OLUNYE UDABA: Kume ukuhamba kwamabhanoyi kudutshulwa umuntu e-Airport
Uthe amalungu omphakathi awakugweme ukuzibambela
umthetho ngezandla.
“Siyacela emphakathini ukuba ungazibambeli umthetho
ngezandla zawo, ukuba uyekele amaphoyisa enze umsebenzi wawo. Uma amalungu
omphakathi enemininingwane, awaye amaphoyiseni ukuze abasolwa bezoboshwa.”
- EWN


text:
Monster Dash Hack bakhohlise Ithuluzi
Morehack has finished this new project Monster Dash Hack bakhohlise Ithuluzi. Lena nice kakhulu game for Android / iOS wadlala abantu abaningi. We received some request for making a hack for Monster Dash. Kulesi mdlalo kufanele ngigijime, bagxume njengendluzele a insephe ukudubula like mad! With online leaderboards, izindondo ngokubabazekayo and uhlelo olusha yokululama, lena version eqondile Monster Dash futhi omunye komkhulu umgijimi imidlalo eyake. Our Ithuluzi Hack kuzokusiza kakhulu kule game. Hack Monster Dash ngokungeza amanani angenamkhawulo zemali umdlalo wakho. Futhi uma ufuna ukuba unlimited lives in Monster Dash Ithuluzi yethu Hack ikhambi best for you. Mode UNKULUNKULU option uzokunika amandla okubhubhisa konke nje omunye hit. Ngakho uma ufuna Hack le game, Monster Dash Hack bakhohlise Ithuluzi ukhetho best for wena ngoba ngeke ngikunike konke ofuna.
The Anti Ban and Proxy systems are making Monster Dash Hack Cheat Tool totally undetectable and safe. We garantee you that you will not have any problems with the game after using our hack tool. Monster Dash Hack Cheat Tool do not require root or jailbreak to run. Wena nje kufanele thwebula Monster Dash Hack bakhohlise Ithuluzi futhi ujabulele! Thwebula Hack yethu kusukela inkinobho engezansi. Ikona 100% free!
Imiyalelo:
- Download Monster Dash Hack Cheat Tool
- Gijimani Hack
- Xhuma idivayisi yakho PC
- Khetha platform yakho bese uchofoza inkinobho Thola Kudivayisi
- Khetha ukuthi ufuna ukusebenzisa Hack yethu
- Cupha izinhlelo proxy kanye Anti Ban
- Chofoza inkinobho Hack futhi ulinde izikhathi ezimbalwa
- Nqamula idivayisi yakho kanye reboot
- Jabulela!
Izici:
- Zemali Unlimited
- Ukuphila Unlimited
- Mode UNKULUNKULU
- Proxy izinhlelo
- Anti Ban izinhlelo
- 100% free
- Musa rquire impande noma jailbreak ukugijima
Monster Dash Hack Cheat Tool Proof:


text:
UHunt ugxibha unompempe
2012-05-02 12:05
Johannesburg - Umqeqeshi weSuperSport United uGavin Hunt uthi iqembu lakhe “beliwuphethe umdlalo” ngesikhathi libhekene ne-Orlando Pirates, kodwa badliselwa ngunompempe, kubika iKickOff.com.
AmaBhakabhaka awine ngo 2-1 ngoLwesibili ebusuku, kodwa uHunt uthi abafana bakhe bekungafanele bashaywe.
Uthi ukuhlulwa kwabo kuyimisebenzi kanompempe uRobert Sithole, nokwakunguyena owayephethe umdlalo ngesikhathi ezakhe zibhekene nePirates okokuqala, nalapho ezikaKhoza zawina khona ngo 3-0.
“Bekufanele engabe sinikezwe ama-penalty amabili ngesiwombe sokuqala. Kuyamangaza okwenzeka emidlalweni kuleli," kuchaza uHunt ngokunengeka.
"UBenni McCarthy bekumele akhishwe ngesiwombe sokuqala, kodwa do."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Iyehluleka i-ANC mekuchitshiyelwa - Ucwaningo
2013-02-05 14:02
Johannesburg - Ukuhlulwa kwe-African National Congress okhethweni lokuchibiyela, yehlulwa abantu abazimele noma ngamaqembu aphikisayo, kuwuphawu lokuthi abantu basebenzisa intando yeningi ukudala uguquko.
Kusho kanjena abeSA Institute of Race Relations, ngoLwesibili.
Besebenzisa izibalo zabakwa-Independent Electoral Commission
(IEC), isikhungo sithi i-ANC ilahlekelwe ngabavoti abaningi emawadini ayisithupha, kwathi iNational Freedom Party (NFP) yalahlekelwa yi-ward yaba yinye.
"IDemocratic Alliance izuze abavoti emawadini amathathu kwathi iCongress of the People (Cope) yazuza iwadi yaba yinye. I-DA ikwaze ukuhlwitha i-ANC ama-ward amahlanu kwathi i-ANC yathatha amabili kuphela e-DA."
Umcwaningi esikhungweni uGeorgina
Alexander, uthi isikhungo besibala ukulahlekelwa nokuzuzwa kwabavoti.
Phakathi kukaMayi, 2011 kuya kuNovemba ka-2012, kubanjwe ukhetho lokuchibiyela ezindaweni ezingu-122, emawadini angu-4277.
Abantu abakade bezimele bengahambisani namaqembu bakwaze ukuthi banqobe ukhetho emawadini amabili, kusukela kwabanjwa ukhetho lwango-2011.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uthi usagxile ebhizinisi umdlali wakuleli ongasabonakali enkundleni
2018-03-08 19:25
Johannesburg - Lowo owayengumdlali weBafana Bafana uKagisho "KG" Dikgacoi usengene kwezamabhizinisi.
UDikgacoi besekungezwakali lutho ngaye selokhu ashiya iGolden Arrows ngoJuni nyakenye, kodwa manje usedalule ukuthi usengene komunye umkhakha, kubika iphephandaba iSowetan.
Lo mdlali oneminyaka engu-33 ubudala ungumnikazi we-International Sports Apparel Design Institute (IsaDi), kanti usesayine inkontileka ngaphandle kwakuleli, njengoba enze isivumelwano neFootball Association of Malawi (FAM).
"Sisayine isivumelwano seminyaka emithathu kanti kulindeleke siqale ekupheleni kwenyanga…yiqembu lesizwe, yinto enkulu leyo kithina.
OLUNYE UDABA: Omunye futhi umqeqeshi osekhonjwe indlela
"Sinethemba lokuthi sizosivulela iminyango kumakilabhu akuleli nawangaphandle.”
I-IsaDi izohlinzeka ngezimpahla zebhola lezinyawo, ama-tracksuits, nama-golf shirt, nokunye okuningi.
Uthi benethemba lokuthi ngokuhamba kwesikhathi bazokwenza namakhokho kanye namabhola, kodwa okwamanje basakhulisa inkampani.
Uthi okwamanje usagxile kuleli bhizinisi, kusangenzeka abuye adlale ngokuzayo. Akakawuthathi umhlalaphansi.
- News24


text:
Kuvalwe umgwaqo omkhulu kubhikisha izakhamuzi
2017-09-14 12:34
Johannesburg – Ababhikishi baphazamise ukuhamba kwezimoto ku-N1 ngaseGrasmere Toll Plaza, eningizimu yeGoli, ngesikhathi sebhizi ngoLwesine ekuseni.
Ababhikishi bavale umgwaqo omkhulu ngamatshe, baphinde bajikijela izimoto ebezizama ukudlula.
Okhulumela amaphoyisa uKay Makhubele uthe bekungakacaci kahle ukuthi kungani bebebhikisha abantu, kodwa kusolwa ukuthi abagculisekile ngezindlu nangokulethwa kwezidingongqangi.
OLUNYE UDABA: Kushone oyedwa kwalimala 3 kwesokudubula esikoleni
"Umbhikisho usabalalele ezindaweni zase-Orange Farm, Ennerdale, Grasmere naseLenasia South.
“Kunabantu ebebejikijela ngamatshe izimoto, ngakho sicela abashayeli ukuba bagweme imigwaqo ephazamisekekile,” kusho uMakhubela.
Kwesinye isigameko, ababhikishi bavale uGolden Highway, eLenasia South, eGoli, ngamathayi avuthayo kanye nezimbokodo kulandela ukuqubuka kombhikisho e-Ennerdale, ngoLwesine ekuseni.
Abashayeli bayanxuswa ukuba bagweme ukusebenzisa lo mgwaqo njengoba kungaphephile ngenxa yokuthi ababhikishi bajikijela izimoto ezidlulayo.
- eNCA


text:
Isistimu esebenzayo: Windows
Ilayisensi: Isivivinyo
Incazelo
Vegas Pro – a enamandla zigqokeka video umhleli shoka ubuchwepheshe eziphambili. Isofthiwe isekela 2D nobe 3D ihluzo futhi ikuvumela ukudala professional isiqophi Ukugunda nobe HD films nge ukwanda okukhulu. Phakathi izici eziyinhloko Vegas eyodwa Pro kungaba uqaphele: kwalokho of ngobuningi nemiphumela ezikhethekile, ukusebenza Abaqaphi multiple, ukusekela zokubhala, ukukhulisa, kuzwakale ukuphelekezela njll Isofthiwe usenza ukuloba iphrojekthi wadala kwi DVD noma Blu-ray noma ulayishe amavidiyo ku-YouTube.
Izici eziyinhloko:
- Support for ubuchwepheshe ethuthukile
- Inani elikhulu zomculo
- Support for amaningi yabezindaba amafomethi
- Ukusebenza 3D ihluzo


text:
#Budget2017: Ivela kuzo zonke izinhlangothi ingcindezi ebhekene noGordhan
2017-02-22 12:31
Cape Town – Njengoba sezihubela sakusha ngenkulumo yesabelozimali kaNgqongqoshe wezeziMali, uPravin Gordhan, luyakhula nongabazane mayelana nokuthi ngabe ikusasa limuphatheleni kwezepolitiki, uGordhan, njengoba kunabanye ngaphakathi ku-ANC abathi ibhantshi kumele ligcwale umoya.
Okunye okuzofaka kakhulu ingcindezi kuGordhan ukuthi kuzomele enze into ezomdalela amazinyo abushelelezi ngoLwesithathu ntambama, nokuwukunyusa intela ukuze kwande imali esikhwameni sikahulumeni nokuthi kubhalanse amabhuku.
OLUNYE UDABA: #Budget2017: 'Ukubopha ibhande kungalahlekisela uGordhan ngomsebenzi'
Njengoba umnotho wezwe ukhula kancane kanye nomthwalo wezikweletu obonakala wanda kuhulumeni, iNingizimu Afrika ayisenayo imali ekwazi ukuyisebenzisa ngendlela ethanda ngayo ngenxa yokumpintsheka.
Amahlebezi okuthi uGordhan angase alahlekelwe umsebenzi wakhe aphinde aqina ngempelasonto kulandela ukuthi i-ANC eNorth West iphakamise lowo owayeyisikhulu sakwa-Eskom, uBrian Molefe, ukuba abe yiLungu lePhalamende.
Ngaphezu kwalokho kuphinde kube neqeqebana labaholi be-ANC elitshele i-Eyewitness News ukuthi umhlangano wesigungu esiphezulu ku-ANC, iNational Executive Council kuleli sonto ukuveza umbono wokuthi uGordhan kumele akhonjwe indlela njengoNgqongqoshe wezeziMali.
Kuphinde kube nelinye iqeqebana ku-ANC Youth League eselinxuse ukuba kuxoshwe uGordhan ngoba yena kanye nehhovisi loMgcinimafa bavimbezela ukuguqulwa kwesimo somnotho.
Kuqagulwa ukuthi uMolefe uzofakwa esikhundleni sokuba nguSekela Ngqongqoshe wezeziMali ngemuva kwesabelomali, nalapho ezongena khona esikhundleni sikaMcebisi Jonas.
Lokhu kuzobe sekufaka ingcindezi enkulu kuGordhan ukuthi azishiyele ngokwakhe bese ethatha umhlalaphansi.
- Finance24


text:
Ufuna isinxephezelo ongafakwanga isidoda somlungu
2015-09-07 13:28
Ohio – Isitabane somlungu sithole ingane yekhaladi kulandela ukuba sifakwe isidoda sendoda yomuntu omnyama ngephutha.
UJennifer Cramblett wakubeka kwacaca ukuthi ufuna isidoda somlungu, onezinwele ezi-blond namehlo aluhlaza.
Kodwa wafakwa isidoda esingeyona lento ayeyifuna ngemuva kokuba isisebenzi senze iphutha kulandela ukungawuboni kahle umbhalo.
Funda nalolu daba: Ona-11 udubule obegqekeza kubo
Nakuba uCramblett, 37, nomuntu wakhe, u-Amanda Zinkon, 30, bemthanda uPayton, oneminyaka emithathu manje ubudala, umangalela abalondolozi besidoda ngaleli phutha abalenza.
Lezi zithandani zihlala endaweni egcwele kakhulu abelungu kanti zinokwesabela ukuthi ingane ingase ibandlululwe.
UCramblett uthi leli phutha, alibona esakhulelwe uPayton, limdalele ukhwantalala nobuhlungu empilweni yakhe.
Uvumile kodwa ukuthi indlela akhule ngayo yamenza wababheka ngenye indlela abantu abamnyama, kubika iDaily Mail.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Daily Mail


text:
UGigaba ucele usizo nge-SA Express
2012-07-19 12:06
Johannesburg - Ungqongqoshe woMnyango wezamaBhizinisi oMphakathi uMalusi Gigaba uthe usecele uMcwaningi maBhuku Jikelele ukuthi angenelele kuphenywe ngezimali zenkampani i-SA Express, kusho umbiko weBusiness Day.
"Kungena umbiko, uthi uma ufuna ukuwulandelisisa uthole ukuthi kushoda ubufakazi bokuthi ungathatha izinyathelo," kusho umbiko kaGigaba.
Inkampani i-SA Express yahluleka ukubeka obala umbiko wayo wezezimali ngenhla yokungaqondi kahle kwezinto.
Izikhulu zenkampani zatshela iPhalamende ukuthi kunemali yentela engu-R32 million ecwilile, engeke ibuye kubaqoqi bentela.
Usihlalo wenkampani uLillian Boyle uthe basishayela ihlombe lesi sinyathelo sikaGigaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuboshwe obezama ukushushumbisa idayimane
2012-11-14 10:03
Johannesburg - Indoda edabuka eLebanon ikhalelwe ngamasongo kaSigonyela esikhumulweni sezindiza i-OR Tambo International ngesikhathi ibanjwa izama ukushushumbisa idayimane lesamba esilinganiselwa ku-R20 million, kusho uphiko loKlebe.
Amaphoyisa alunywe indlebe ngomlilsa oneminyaka engu-25 ubudala, obesabhanoyini elilibangise eDubai, kusho okhulumela amaphoyisa uCaptain Paul Ramaloko.
"Sithole izicucu zedayimane ezingu-220, azigwinye ngemuva kokuthi aboshwe."
Ngenyanga kaMashi, omunye odabuka kulona leli lizwe, oneminyaka engu-27 ubudala, waboshwa ngesikhathi ebanjwa nedayimane lenani elingu-R15 million, uRamaloko uthi amaphoyisa akholwa wukuthi laba bayingxenye yesigejana esishushumbisa amadayimane.
Umsolwa uzovela ngaphambi kweNkantolo yeMantshi yaseKempton Park, ngoLwesine.
Uphenyo luyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMama [uMaZungu wakwaKhumalo (1922-2001] wasishiya nomlando womndeni wakwethu ayesilobelé wona elekelelwa ephelekezelwa ngabantwabake, oBheni (*1950) noUbbo(*1939) noNomusa (1962-2006).
Kulo mlando uMaZungu uxoxa ngekhaya, ngomuzi, nangomndeni owaphembeka, wakhula kusukela ekubonaneni nasekugananeni kwakhe [1940] nensizwa yakwaKhumalo kwelaseMahlabathini, uMkhulunyelwa (1918-1990), nasekuphembeni kwabo kwenxiwa nekhaya KwaBhanya [1941].
Izikhathi zobungane KwaBambelentulo kwelaseBaQulusini (1922 …), imindundu yeminyaka phansi kombuso wobandlululo nowengcindenzelo ye-apartheid (1948-1994) kuze kufike „ezikhathini zempilo ethokozisayo sekukhululekiwe“ eNingizimu-Afrika entsha (1994 …) – uMaZungu usixoxela konke lokho azalelwa, wakhulela kukho, wakwakha, wakuthuthukisa, wabhekana nakho, wakuzabalazela, wakulwela, wakubekezelela, wakwehlula, wakuthokozela, wakuthakasela …
Abomndeni nezihlobo sebengawuthola bazifundele lo mlando wakwethu >> eKhaya


text:
Durban - Uthole angakulindele usaziwayo othathele ezinkundleni zokuxhumana ethi kumnandi ukusebenza endlini kanti manje useyaqondisisa ukuthi kungani kunabantu abaziphilisa ngalo msebenzi.
U-Elana Afrika ongumethuli wezinhlelo zakumabonakude uthathwe njengomuntu othathela abantu phansi nongakuqondisisi ukuthi kunjani ukuhlupheka.
Abantu bebeshintshana ngaye bebuza ukuthi yini emnandi ngokuhola amakinati ube usebenza kanzima.
OLUNYE UDABA:Usaziwayo uthi akuyona "inkomo" yakhe esesithombeni
Abanye bathi uyabazi yini ubunzimba obuthwelwe abantu abasebenza ezindlini, kubika iTimeslive.
Omunye umfundi utshele lo saziwayo ukuthi ugogo wakhe wayesebenza emakhishini, njalo uma egula wayethumela izingane zakhe ziyomubambela emsebenzini ngoba uma engasebenzanga wayengaholi.
Cleaning the house is therapeutic. I understand why someone could do this for a living!
— E Afrika-Bredenkamp (@ElanaAfrika) April 20, 2017
p>
Times Live


text:
Zombie abahlala aphambe Hack Tool
Zombie Settlers is just another game with zombies ? Definetly not! Lo mdlalo ungomunye best games with Zombies. Ihluzo, the Zombies, konke kungcono kunanoma ikuphi umdlalo zombie ngaphambi. Lona umdlalo omusha futhi kuze kube manje kwakungasebenzeki zangena kuma. Well, Morehacks Ithimba le nkinga ixazululwe. Namuhla sethula wena le entsha futhi awesome Zombie abahlala aphambe Hack Tool. Ngaleli thuluzi Hack ungakwazi ukukopela kalula kakhulu kule game. Ungakwazi ukusebenzisa Android / iOS Idivayisi. Futhi ungasebenzisa le software on PC, uma ufuna Hack kumadivayisi amaningi. Leli ithuluzi asidingi impande noma jailbreak zogijima. Download Just, ukufaka bese ulandela imiyalelo evela ngezansi. Lokhu Zombie abahlala aphambe Hack Tool angakunika amanani angenamkhawulo Coins chitha umdlalo. Kuphela ngokuchofoza izinkinobho ezimbalwa kudingeka ukuba wenze lokhu. Futhi, ungakwazi ukukhiqiza amanani angenamkhawulo zombucks nobuchopho angenamkhawulo. Zonke lezi zinto elakhiwe kukhona 100% free! Ungakwazi bayakhohlwa ukukhokha imali yangempela kule game.
Uma ufuna Hack Zombie abahlala Kulula kakhulu, free and evikelekile, leli thuluzi ukukopela ithuluzi ephelele. Uma uzoqala hacking nge ithuluzi lethu, the Proxy and Anti Ban izinhlelo ngeke kusebenze ngokuzenzakalelayo. Lezi zinhlelo kubaluleke kakhulu ngoba zizonikeza 100% inqubo Hack ephephile. Futhi lokhu Hack isebenzisa ezimbili Guard Security Scripts. Lezi scripts uyokwenza lokhu Hack alibonakali, so you will not have problems after using the Zombie abahlala Hack Tool. We hlola lokhu Hack kudivayisi yethu siqu futhi ubona ngezansi Chile. Chofoza inkinobho thwebula ngezansi bese uqale hacking Zombie abahlala.
Hack Tool Zombie abahlala aphambe Imiyalelo (PC):
- Download Zombie abahlala Hack v 1.3.5 PRO.zip
- Xhuma idivayisi yakho PC
- Khetha OS yakho (Android / iOS)
- Chofoza ”Xhuma” inkinobho bese ulinda kuze ukuhlobana phakathi idivayisi yakho futhi software kwenziwa
- Faka amanani ofuna ukuba
- Chofoza ”Qala Hack” inkinobho bese ulinda kuze loluhlelo seluphelile
- Nqamula idivayisi futhi ugijime umdlalo
Zombie abahlala aphambe Hack Tool Izici:
- Zemali Unlimited
- Zombucks Unlimited
- Brains Unlimited
- Usebentisa Proxy uhlelo
- Usebentisa Anti Ban uhlelo
- Usebentisa Guard Protection Script
- 100% Izinto FREE
- Musa zidinga impande noma jailbreak


text:
Endulo, indawo ephansi kweTable Mountain esesiyibiza ngokuthi yiKapa manje, yayomile futhi ingenalutho. Ngaleso sikhathi, kwakuthiwa iTable Mountain yayakhiwe ngengilazi kanye nokuthi kwakukhona imbila enomlingo eyayikunika lokho okufisayo, eyayihlala phezulu esicongweni.
Amadoda kanye nabesifazane babevela kuzo zonke izindawo zaseNingizimu Afrika bazame ukuqwala intaba eyingilazi ukuze bayofika embileni enomlingo, kodwa amacala entaba ayeshibilika kakhulu, futhi ngisho babezama kangakanani, akekho owayefinyelela esicongweni.
Ngelinye ilanga, kwafika eKapa umfanyana obizwa ngoKhwezi. Wayefuna ukufinyelela esicongweni sentaba. Ngalobo busuku, waya endle wahlangana noNgwe.
“We Ngwe,” kusho uKhwezi, “Kukhona okuhle engicela ungenzele kona. Uma ungangisiza, ngiyethembisa ukuthi ngizogcwalisa lo mhlaba owomile, ongenalutho ngezitshalo nezilwane. Angeke uphinde ulambe futhi.”
UNgwe owayesefile yindlala wabuka umfana wamhalela. “Kungani kumele ngikusize? Uyazi nje ukuthi, ngingavele ngikudle,” kusho uNgwe ekhotha izindebe zakhe. UNgwe wathi ukucabacabanga ngalokho okwakushiwo uKhwezi wase ethi, “Empeleni kumnandi ukuzwa ngezwe eligcwele izitshalo nezilwane. Ngiyavuma-ke. Udingani?”
“Umuhle kakhulu ekucaceni, kanti ngamazipho akho abukhali, kumele sikwazi ukufinyelela esicongweni sentaba eyingilazi,” kusho uKhwezi, ebeba kuNgwe.
Bahamba ehlane, benqamula indawo eyomile, baze bayofika entabeni eyingilazi.
Ngaphansi kwentaba eyingilazi, uNgwe wafaka amazipho akhe ezinhlangothini eziyingilazi ezishelelayo wase eqala ukukhuphuka. Kwathatha isikhathi eside ngoba babekhwela kancane, kancane. Bathi sebephakathi nokucaca intaba, uNgwe waphefumula kakhulu wathi. “Sengikhathele kakhulu ukuthi ngingaqhubeka,” washo, elala encika engilazini. “Kuyinto engenzeke ukuthi sifike esicongweni sentaba, nangamazipho ami imbala.”
UNqe, owayeyinyoni enkulu eyesabekayo, wayezula esibhakabhakeni phezu kwabo.
“Nginecebo,” kusho uKhwezi, “ake silale la bese senza sengathi sifile.”
Base belala engilazini benza sengathi bafile. Kungekudala uNqe wehlela kubo, ecabanga ukuthi uthole into emnandi azoyidla.
“Kwaze kwaconsisa amathe lokhu,” kusho uNqe. “Ngaze nganenhlanhla!”
“Hhiya!” kumemeza uKhwezi, egxuma esuka emhlane kaNgwe ebambelela emazisheni kaNqe. Wabambelela waqinisa. UNqe waklewula ngokumangala wase endiza eya esibhakabhakeni, ethwele uKhwezi. UNgwe wababuka behamba baze behla beshona phansi ohlangothini lwentaba.
“Ufunani kimi?” kubuza uNqe, ehluleka ukundiza.
“UNqe,” kusho uKhwezi, “ngabe ungangindizisa ungise esicongweni sentaba? Uma wenzenjalo, ngizogcwalisa le ndawo eyomile, engenalutho ngezitshalo nezilwane. Ngeke uphinde ulambe futhi.”
“Kuzwakala kukuhle lokho,” kusho uNqe, “kanti nami ngilambe kakhulu. Kulungile, ngizozama ukukundizisela ukuyokufikisa esicongweni sentaba eyingilazi.”
Ngakho uNqe wandiza noKhwezi waya phezulu emafini. Kwathatha isikhathi eside, kodwa ekugcineni bafika esicongweni sentaba. UKhwezi wagxuma esuka kuNqe wehlela endaweni eyisicaba phezu kwentaba eyingilazi.
“Sawubona,” kusho izwi elithambile.
UKhwezi wabona imbila esagolide ihleli ekhushinini lezimbali ezincane ezinsomi, lidla umucu omude wotshani obuphuzi.
“Kufanele engabe nguwe imbila enomlingo,” kusho uKhwezi.
“Ngiyiyo,” kusho imbila. “Yini oyifisayo? Ngingakwenza ube umuntu ocebe ukudlula kubo bonke abantu emhlabeni; noma mhlawumbe ufuna ukuba muhle, noma ukuduma.”
UKhwezi wacabanga ngazo zonke lezi zinto wase ecabanga ngoNgwe, kanye noNqe, kanye nabo bonke abantu abalambile abahlala endaweni esesiyibiza ngokuthi iKapa.
“Cha,” kusho uKhwezi, “Ngifisa ukugcwalisa yonke le ndawo eyomile, engenalutho ngezitshalo kanye nezilwane.”
“Kulungile uma usho kanjalo-ke,” kusho imbila enomlingo, icwayiza.
Kwezwakala kuthi BHA kakhulu! Kwase kugcwala izinhlansi ezisagolide esibhakabhakeni. UKhwezi wacimeza wase ephinde ewavula amehlo, intaba yayingeseyona ingilazi, yase ingeyasendle, ingeyendalo, igcwele izitshalo eziningi ezinhle, njengoba zikhona namhlanje. Wabuka izwe elikude, wase ebona ukuthi laligcwele izitshalo kanye nezilwane. UNqe wadlula endiza ngokumamatheka okukhulu ebusweni bakhe. UKhwezi wabheka imbila yomlingo, kodwa yase inyamalele.
Endleleni yakhe ehla entabeni, uKhwezi wathola uNgwe elele emthunzini wesihlahla.
“Usebenzile,” kusho uNgwe, ozela.
UKhwezi wamumbambatha wase eqhubeka nokuhamba ehla entabeni. Lapho esefika ezansi, uKhwezi wahlangabezwa iqulu labantu elamhalalisela lase limthwala emahlombe alo. Base beba nedili elikhulu lokugubha. Emva kwesikhathi eside kwafika nabanye abantu bazohlala endaweni ezungeze iTable Mountain, bakha idolobha kamuva elabizwa ngokuthi yiKapa.


text:
UMphela uthi uselindele i-Angola
2013-01-21 07:40
Durban - Umgadli weBafana Bafana uKatlego 'Killer' Mphela ukholelwa ekutheni nakanjani ezakhe kumele ziphume phambili emdlalweni wazo ne-Angola, eMoses Mabhida Stadium, eThekwini, kubika iKickOff.com.
UMphela, noqale umdlali ophele ngaphandle kwamagoli esebhentshini, obuphakathi kwezakhe neCape Verde
Islands, ungene ngesiwombe sesibili endaweni kaLehlohonolo Majoro.
Uqinisekisa ngokuthi bazimisele ukunqoba iPalancas Negras.
“Kuhlezi kubalulekile ukunqoba umdlalo wokuqala emncintiswaneni omkhulu njengalona ngoba kususa ingcindezi," kusho uMphela.
“Asingalilahli ithemba ngoba hleze umdlalo olandelayo uze nemiphumela edingekayo. Kumele siyiguqise i-Angola," kusho lo mdlali weMamelodi Sundowns.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kubi endodeni ehlaselwe yimpisi ikwayo egcekeni
2017-06-18 08:39
Bikita – Kwembulwa kwembeswa endondeni yaseRunesu, eZimbabwe, kulandela
ukuthi ihlaselwe yimpisi ngoLwesine ebusuku.
Ngokusho kwephephandaba loMbuso iChronicle, uGeorge Mukwidza, 57, uthole amanxeba ajulile
esandleni sakwesokudla ngemuva kokudwengulwa yimpisi.
Amaphoyisa asiqinisekisile lesi sigameko, engeza ngokuthi lesi silwane
besiyingxenye yezinye izimpisi ezingu-12 ezigasele emzini kaMukwidza.
Kuthiwa uMukwidza ubelele egumbini lakhe ngesikhathi ezwa izinja zakhe
zikhonkotha egcekeni.
Kuthe uma ephumela ngaphandle wabona izimpisi ezingu-12 zilwisana nezinja
zakhe.
"Kuthiwa uMukwidza ube eseshaya enye yalezi zimpisi ngembazo yase
isalela emzimbeni walesi silwane.
OLUNYE UDABA: Wadliwa yimpisi ubuntu ofuna ukuceba
“Kuthe uma ezama ukuyidonsa imbazo, enye impisi yaqhamuka ngemuva yamluma
isandla,” kucashunwa amaphoyisa.
UMukwidza uze wahlengwa ngamadodana akhe akwazile ukubulala impisi eyodwa
ngaphambi kokuthi amphuthumise esibhedlela.
Azijwayelekile izigameko zabantu abahlaselwa yizimpisi eZimbabwe, njengoba
zijwayele ukuhlasela izinkomo.
Ngo-2016, abantu ababili ababehamba ngemoto neya ngaseVictoria Falls, khona
eZimbabwe, basala bebambe ongezansi bebona impisi ihudula isidumbu somuntu.
Ngokuhamba kwesikhathi kwavela ukuthi le mpisi ayizange imbulale umufi,
kepha yathola isidumbu sakhe ngemuva kokuthi ezibulale.
- News 24


text:
Inkonzo yamaNazaretha iyinkonzo ebheke kakhulu emasikweni esintu kanye nasemilandweni yezikhathi zenkosi uShaka. Lenkonzo ixube izinhlanga ezahlukahlukene okungamaZulu, amaXhosa, abeSuthu kanye nabanye kodwa uma sebehlangene enkonzweni angeke ubone ukuthi bahlukene ngokwamasiko abo. Enkonzweni yamaNazaretha kunemigidi emihle eyenziwayo ikakhulukazi uma kunezingqungquthela ezinkulu eziba njalo ngenyanga. Umgidi wamaNazaretha uhambisana nemvunulo yakhona. Labo abasuke beya emgidini bayahloba ngemvunulo yabo eyakhelwe wona umgidi. Imvunulo yabo ihlukahlukene ngoba amakhosazane anemvunulo yawo, omama banemvunulo yabo kanye namakhosana nawo anemvunulo yawo.
Umgidi ubaluleke kakhulu ebandleni lamaNazaretha ngenxa yobumnandi bawo nangendlela ogidwa ngayo kanti futhi uhambisana namaculo, izigubhu, amacilongo, izimbungu, uphondo, imfiliji kanye namapulangwe anezezela ekushayeni izandla. Into nje eyenza umsindo omnandi futhi ihambisane kahle namaculo leyonto iyasetshenziswa ebandleni uma kugidwa. Uma kuyogidwa kunendawo eyisigcawu okuyiyona eyabekelwa imigidi kanti futhi ihlukanisiwe lendawo, kuba eyamakhosazane, eyamakhosana neyomama.
Amakhosazane avunula ngezinhlobo ezimbili okuyimvunulo yesiLungu kanye nemvunulo yesintu bese kuthi imvunulo yesintu ihlukene kabili. Izintombi ezisencane ezisanda kuthomba zivunula ngotubhane, bese kuthi labo asebekhulile bavunule isidwaba. Njalo uma izintombi zikade ziphuma enkatheni ziqale zigide ngemvunulo yesilungu kanti futhi izona ezingenisa imigidi. Uma sezigidile ngayoyonke imvunulo yesilungu bese kulandela eyesintu lapho kusuke sekugida wonke umuntu. Izintombi zinenyanga yazo okunguMandulo. uMandulo inyanga okwakhothama ngayo inkosi uIsaiya Shembe mhla zingamashumi amabili nesihlanu. Izintombi ziyahamba ziye ezibukweni ngakusasa zibuye sezigqoke imijafethe yazo.
Omama bona bavunula imvunulo efanayo kodwa kumele kube omama abaphelele, abashadile bacolwa ngenyongo. Obaba nabo bavunula ngemvunulo ehlukene kabili, imvunulo yesintu kanye nesikotshi. Isikotshi sakhiwe ngendwangu enhle eyisikotshi kanti ezinye iziketi ezimnyama zihambisana namahembe amhlophe anensephe emhlophe kanye nobhothayi abaluhlaza nezigqoko ezimhlophe.
Kuyenzeka uma kugidwa kubekhona nabathwebuli abasuke bezothwebula umgidi ukuze bawufake emakhasethini ukwazi nokuthi uwubuke ekhaya ngoba kokunye kuba nzima ukubukela umgidi ngendlela okusuke kugcwele ngayo ikakhulukazi emgidini wesikotshi. Umgidi usuke kuseyiyona futhi indlela yokudumisa uNkulunkulu nokumbonga ngokuphilisa abantu bakhe.
Written By: Zanele Shange


text:
Ufuna ukubonga iqembu ngokumnikeza ithuba
2015-10-05 16:02
Johannesburg - Umdlali wasesiswini weChippa United, uLerato Chabangu, uselangazelela ukubonga leli qembu lakhe elisha ngokukholelwa kuyena ngemuva kokuba engaphumelelanga ukujoyina iBidvest Wits.
Lo mdlali oneminyaka engu-30 ubudala ushiye iMoroka Swallows edliwe yizembe ekupheleni kwesizini edlule ngethemba lokujoyina iWits, kodwa wehluleka ukuchaza umqeqeshi uGavin Hunt ngesikhathi eyozama inhlanhla kuleli qembu.
Funda nalolu daba: Kuthungathwa iziboshwa ezingu-12 ezeqe eLimpopo
Kodwa manje uChabangu usebuyile ebholeni eliphezulu, kanti futhi udlalile ngesikhathi iqembu lakhe libhekene neMamelodi Sundowns koweTelkom Knockout ngoMgqibelo eLucas Moripe Stadium.
“Kuyangijabulisa ukuthi sengiyadlala futhi,” kusho uChabangu.
“Kodwa angiqalanga ngendlela enhle ngemuva kokushaywa yiSundowns. Kungidumazile ngoba bengifuna ukusiza iqembu ukuba liwine ngiqala ukulidlalela.”
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Akukuhle phakathi kukaKim noKanye
2015-07-22 11:30
Los Angeles - Isihlabani sakumabonakude esidume ngokubhushuzela emaphephabhukwini uKim Kardashian West uphatheke kabi ngakuthole kwikhompyutha yomyeni wakhe ongumrepha uKanye West.
UKim ubone lezi zithombe ngesikhathi efica umyeni wakhe ematasa egqolozele ikhompyutha yakhe ebukana nezithombe zika-Amber Rose enkundleni yezokuxhumana u-Instagram.
Lesi sihlabani esilindele ingane yesibili uKim siyesaba njengoba sesikhuluphele nje ngenxa yokukhulelwa kanti u-Amber muhle.
OLUNYE UDABA: UKanye West wakhuthaza uKim ukuba ashuthe enqunu
Umthombo osondelene nalezi zithandani utshele abezindaba ukuthi uKim uthole uKanye ebuka izithombe zika-Amber wavele wasangana .
"Wase eyivula ikhompyutha wafica kusekhona izithombe zika-Amber namavideo kaKanye noAmber.
UKanye west wayethandana noAmber Rose ngaphambi kokuba bahlukane ngonyaka wango-2010, kubika iThe Mirror.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- News 24


text:
Abathakathi batshontsha amaphambili esidumbu
YiNtatheli kaMthunywa
ZISELE zikhakhamele izakhamizi ebezilinde isidumbu esigabeni seMafemo indawo eseGokwe nanko phela isidumbu sivuke singela maphambili, umlomo kanye lamehlo.
Indaba le elokhu ingundabamlonyeni yenzakale mhlaka 30 Zibandlela ngesikhathi kulindwe isidumbu sendoda okutholakale ukuthi nguVictor kodwa okungasatholakalanga isibongo sayo, ebileminyaka engu-52 yokuzalwa.
Kubikwa umuyi ubhubhe ngemva kokugula kodwa isimanga sokunyamalala kwezitho zakhe zomzimba sesisenza izakhamizi zicabangele ukuba ukufa kwakhe kube yimsebenzi yabathakathi.
Esinye isakhamuzi esale ukuqanjwa ngebizo sibikele uMthunywa ukuthi mhla womngcwabo abantu bavuka ekuseni izalukazi sezilungiselela ukugezisa isidumbu zezwakala sezihlaba umkhosi.
“Abantu balala belinde isidumbu kuhlatshelwa ubusuku bonke kukhangelelwe ukuthi umngcwabo ubekhona mhlaka 30 ekuseni kodwa isimanga yikuthi izalukazi zathi zisembula isidumbu zilungiselela ukusigezisa kanye lokusigqokisa zezwakala zihlaba umkhosi.
“Abantu bagijima bayakuma emnyango wendlu eyayilesidumbu lazo ziphaphatheka zilwisa ukuphuma nanko phela lwasoluzitshaye lwazeqa uvalo.
“Sathi sibuza ukuthi kwenzakalani izalukazi zehluleka khona ukukhuluma zakhombela endlini kuphela okwenza abesilisa abalihlekana bangena phakathi besiyahlola bathola umhlola lo,” kutsho lumfakazi.
Indaba le yabikelwa induna yesigabeni seChireya okwenza layo yabuya.
Induna uChiya Chireya ibikele iphephandaba likazulu ukuba ubuthakathi obusesigabeni sakhe kukhanya sekwedlulisile, sokusethusa.
“Kulendoda ebhubhe kumaviki amabili edluleyo eyavuka inyamalele izitho zomzimba okugoqela amaphambili, amehlo kanye lendebe yangaphansi yomlomo.
“Isimanga yikuthi isidumbu sasilindwe yizalukazi ngoba umngcwabo wawumele ube ngelanga elilandelayo kodwa ekuseni sokugeziswa isidumbu bamangala sebebona kungelandebe yomlomo, amaphambili kanye lamehlo.
“Le yimisebenzi yabathakathi kanye ngoba bathi besembathisa isidumbu besifaka emsamo sasiphelele,” kutsho uChireya.
Induna uChireya iqhubekele phambili yathi ibize izalukazi ezazilinde isidumbu ukuthi zize enkundleni ukuzochasisa ukuthi kwahamba njani ngoba indaba le iyindida lanxa kungathandabuzeki ukuthi le yimisebenzi yabathakathi.


text:
Ufuna ukuhlawulwa obencisha umyeni ucansi
2013-02-05 12:02
Cape Town - Owesifazane waseKapa oneminyaka eyisikhombisa encisha umyeni wakhe ucansi, ufuna umyeni amhlawule ngo-R1.3 million kulandela ukuthi ethathe unkosikazi wesibili.
Usomabhizinisi onemimnyaka engu-30 ubudala, utshele iphephandaba iDaily Voice wathi unkosikazi wakhe ubehlale ebika imbiba ebika ubunzi uma kufanele baye ocansini.
Indoda ithi unkosikazi uwuphendule ihlaya umshado wabo ngemuva nje kweminyaka emihlanu, indoda yabe isithatha unkosikazi wesibili.
"Ngokwenkolo yamaSulumane kuvumelekile ukuthi umuntu abe namakhosikazi amabili, " kusho uSheikh Ebrahim Moosa, etshela iphephandaba.
"Kumele kuphela umuntu akhumbule izivumelwano ezenziwa. Kumele unkosikazi abe nezizathu eziqondile uma engeke akwazi ukulala nomyeni wakhe.
"Uma kuwukuthi owesifazane kukhona la engaphathekile khona kahle empilweni ngaleso sizathu anganqaba," kuqhuba indoda.
Unkosikazi wokuqala unezinyanga ezimbili ehleli ekhaya kubo.
"Watshela umama wakhe ukuthi ngithathe unkosikazi wesibili wamtshela nokuthi sinomntwana, ngamtshela umkhwekazi isizathu sami sokwenza lokhu."
Ebuzwa ngalokhu unkosikazi, walile ukuphawula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
USkolopad uthi akanaso isikhathi so-Ben 10
2018-02-07 19:25
Johannesburg - Umculi wakuleli odume ngokungazwani nokugqoka, ubhale kabanzi ku-Twitter ngokuthandana nabafana abancane, wathi lokhu kufana nokuba nengane yesibili.
Uthi inkinga yoBen 10 ukuthi bathanda ukunakwa kakhulu, bathanda imali, babangelana nokhwantalala, "bayahlanyisana" futhi bathanda izinto ezinkulu.
Lokhu kwenze abantu babona sengathi uqondise kuZodwa Wabantu, njengoba engakaze akufihle ukuthi uthandana nomfana omncane.
Ekhuluma kwi-TshisaLIVE, uSkolopad uthe ubengaqondisile kuZodwa Wabantu, kodwa ubezikhulumela nje ngento ayaziyo.
OLUNYE UDABA: Uyaqhubeka umsindo ngefilimu iNxeba
"O-Ben 10 akubona ababantu abanezinhliziyo ezincane. Ngake ngathandana noyedwa kodwa ngazizwa sengathi senginenye ingane.
“Kungani kumele ngikuthengele izinto? Yingoba nakhu kukhona into oyenza kahle kumina? Cha nana, nginayo ingane.
“Ngakho asiqhubanga isikhathi eside kanti futhi nabanye babangani bami bathi abafana abancane bafuna izinto eziningi.”
USkolopad uthi uma esemtholile umaqondana, kuzoba ngumuntu osevuthiwe futhi ufuna ukuphathiswa okwendlovukazi, nokuyinto oBen 10 abangeke bakwazi ukuyenza.
- Times Live